ئینێستا باسی خانەنشین بوونی دەكات\nئەندرێس ئینێستای بە ئەزمون و یاریزانی هێڵی ناوەڕاستی یانەی بەرشلۆنەی ئیسپانی لەسەر ئەگەری خانەنشین بوونی و وازهێنانی لەیاریكردن لێدوانی بۆ رۆژنامەنوسان دا.\nئێنێستا لەلێدوانێكی رۆژنامەوانیدا رەتیكردووەتەوە بەهۆی پەیوەندیكردنی فیلیپ كۆتینیۆی بەرازیلی بەیانەی بەرشلۆنە پێگەی خۆی لەدەست بدات.\nئینێستا بە رادیۆ ئۆندا سیرۆی وتووە " هەموو كاتێك دووپاتمكردووەتەوە باشترین یاریزانەكان دەتوانن لەم یانەیەدا یاریی بكەن، ئەوەش وای كردووە كۆتینیۆ ببێتە یەكێك لە باشترینەكان، ئەو یاریزانێكی لاوەو توانایەكی بەرزی سروشتی هەیەو لەبەرشلۆنەش زیاتر بەرەو پێش دەچێت".\nئینێستا لەبەشێكی دیكەی لێدوانەكەیدا وتویەتی " هیچ یاریزانێك نییە من ناچار بەخانەنشین بوون بكات، یاخود بەهۆیەوە ریزەكانی بەرشلۆنە بەجێبهێڵم تەمەنم 33 ساڵە، بەڵام ئەوە كێشەیەك نییە، كۆتینیۆ هاتووە تاوەكو ئێمە باشتربین، من دڵخۆشم لەبەرئەوەی ئەو یەكێكە لەباشترین یاریزانەكانی جیهان".\nوێنەكێشەكە لەكۆتایی لێدوانەكەیدا وتویەتی " كۆتینیۆ یاریزانێكی خێرا و لێهاتووە، بەباشی لەهاوڕێكانی و جوڵەكانیان تێدەگات، هەردوو قاچەكەی بەشێوەیەكی زۆر باش بەكاردەهێنێت، ئەو گۆڵ دروستكەرو گۆڵكارێكی نایابە، دڵنیام كەشێك دەدۆزێتەوە بۆ گەشەكردن و بەرەو پێشچوونی زیاتر".\nیانەی بەرشلۆنە لەچەند رۆژی رابردوودا فیلیپ كۆتینیۆی بەرازیلی لەیانەی لیڤەرپوڵەوە گواستەوەو چەند سەرچاوەیەكیش بڵاویانكردەوە گواستنەوەی كۆتینیۆ واتای خانەنشین بوونی ئینێستایە.


گۆشەیەک لەو نیشتمانەی خوەشمگەرەکە، ھوشیار ئەحمەدی – PMNews\nبە مناڵی نیشتمانی من ھەر تەنیا دێیەکەی خۆمان و ھەردو ھەوارە بەھەشت ئاساکەی کولوور و ھانەوەراز و قوڕەشکی ماڵ باواحاجیم بوو.\nنیشتمانێ کە بە سێفەسوورەکان بەر کەوێڵەکەیان وەک سەرتۆپی جوانی، وەوی ئاسا ئەڕازیاوەو.\nبەتایبەت ئێوارەگەل، وەختێ دوایین تیشکە زێڕینەکان خوەرتاو ماڵاواییان لە ھەرد و ھەوار و باخ و کەوێڵ ئەکرد. ئەو وەختانە تواشای سێفەسوورەکان ، ئەوانەی بە چڵەپۆپەی دارسێفەکەوە بوون، سەری لە بینایی خەیاڵیچ ئەشێواند. ئەو دیمەنگەلە بۆ خۆیان شێعر بوون، گۆرانی بوون، موسیڤا بوون. ئەوان دڵ و رۆح بەشەریان ئەلاواندەو، قسەیان تەک خەیاڵا ئەکرد، ختکێ ھەست و سۆزیان ئەدا و بارۆشەی تواشا و نیگایان ئەکرد.\nکە تواشات ئەکرد، چاوگەلۆ ئەوڵەق دیمەنەکان ئەوون، وەتئەزانی دوایین تیشکەکان خوەر عاشق سێفەسوورەکان بووگن، دڵیان نایێ ماڵاوییان لێ بکەن. وەتئەزانی سێفەسوورەکان وەک کەنیشکی تازە خاڵومێڵ ڕشتگ و تازە دەموچاوشۆردگێ، تازە بن مەمەکەی دانیاگێ، تین و تاو دڵداریی کەفتوێتەسەریان، گەرەکیانە دێقەدێقەی دوایین تیشکەکان خوەر بەنەو.\nبەتایوەت ئەوانەیان کە بە سەرلق و پۆپەی دارسێفەکانەو بوون. سوور سوور، وریشەیان ئەھات بە دەم خۆرەو. لە پاڵ دارسێفەکانا باوەرێ بوو، ھەمیشە شەقەباوەرێ ئاوی پێیەو بوو. موسیقای ھاژەی باوەرەکە و جارجارێ دەنگی گەڵای دارەکان کە بە دەم بایەکی نەرمەو ئەشنیانەو تەنیا موسیقای ئاسمانیی ئەو چرکەساتانە بوون.\nجارجارێکیش بولبولێ، سەێرەیەک، مەلێکی خۆش ئاواز ئەچوو لە سەر بەرزترین پۆپەی دارسێفەکە ئەنشتەو. واتئەزانی گەرەکیە بە سێفەسوورە رازیاگ و درەوشیاگەکان بێژێ من لە ئێوە زەریفترم، ئاشقترم، ئازیزترم.\nجارجارێکیش قشقەڕەیێ، قاڵاوێ لەو ناوەو ئەھات، وەک ئەوەی بەخێڵی بەو عەشق و دڵداریەی تیشکە زێڕینەکان خۆرەتاو و سێفەسوورە رازیاگەکان و پەلەوەرە خۆشئاوازەکان بێ، شەپەشەپ ئەچوو و سەر یەکێ لە بەرزترین لقەکانەو ئەنشتەو و قاڕەقاڕ دڕنی بە جوانی و ئارامیی کەشە ئاسمانییەکە ئەدا. وەلێم لە راسییا ئەویچ بەشێ لە جوانیی ئەو نیشتمانە خۆشەویستەی من بوو.\nمن ئەم نیشتمانەم ھەمیشە خۆشگەرەکە.\n_وێنەکە ھین ئینترنێتە.


به‌هۆی ته‌قینه‌وه‌یه‌كی خۆكوژی 9 كه‌س له سامه‌ڕا ده‌كوژرێن\nپـۆلیسی عێراقی ده‌ڵێن ڕۆژی دووشه‌ممه خۆكوژێـك به ئۆتۆمبیلێـكی بارهه‌ڵـگری به بۆمبڕێـژكراو خۆی داوه به به‌ڕێوه‌به‌رایه‌تی پـۆلیسی ناوخۆی شـاری سامه‌ڕا، وه له ئاكامدا 9 كارمه‌ندی ئاسایشی كوشـتووه و به‌لایه‌نی كه‌م 18 هاوڵاتی سـڤیلیشی بریندار كردووه.\nبه‌هۆی توندوتیژی له شوێنی دیكه‌ی عێراقدا به‌لایه‌نی كه‌م 18 كه‌س كوژراون.\nله‌شـكری ئه‌مریكیش ده‌ڵێت ڕۆژی دووشه‌ممه به‌هۆی هێرشـێـكی ئاسمانی له نزیـك شـارۆچـكه‌ی یوسفیـیه 4 كه‌س له‌وانه كوژراون كه بۆمبی لاڕێ ده‌چێنن.\nله توندوتیژیـیه‌كی دیكه‌دا، پـۆلیس ده‌ڵێت یاخیبووان له نزیـك باقوبه هێرشـیان كردۆته سه‌ر خاڵـێـكی پـشـكنینی له‌شـكری عێراقی، وه 6 سه‌ربازیان كوشـتووه. پـۆلیسی عێراقی ده‌شڵـێـت هێزه عێراقیـیه‌كان وه‌ڵامیان داوه‌ته‌وه، وه یاخیبوویه‌كیان كوشـتووه.\nهه‌ر ڕۆژی دووشه‌ممه، چه‌ند چه‌كدارێـك له ناو ئۆتۆمبیلێـكدا له شـاری به‌غدا ته‌قه‌یان له ده‌لاكخانه‌یه‌ك كردووه، وه 5 كه‌سیان كوشـتووه.\nبه‌ره‌به‌یانیش، هێزه‌كانی عێراقی و ئه‌مریكی هێرشـیان كردۆته سه‌ر مۆڵـگایه‌كی به‌رگری میللی شیعی له به‌غدا، وه له ئاكامی هه‌ڵـگیرسـاندنی شه‌ڕ و پـێـكدادان به‌لایه‌نی كه‌م 2 كه‌س له چه‌كداره‌كان ده‌كوژرێن.\nله‌شـكری ئه‌مریكی ده‌ڵێت ئامانجی هێرشه‌كه‌ی كه كرابوویه سه‌ر گه‌ڕه‌كی سه‌در، ده‌سـتگیركردنی ئه‌و توندڕه‌وانه‌یه كه ده‌سـتیان هه‌یه له ئه‌شـكه‌نجه‌دان و هێرشی تۆڵه سه‌ندنه‌وه.


ڕاستی لە (پێنج شت)دا مرۆڤ خۆشبەخت دەکات - باسک نێت\nدوو شه‌ممه 27, ئه‌یلول 2021\nنرخی نه‌وت به‌رده‌وامه له‌به‌رزبوونه‌وه\nبەهای دۆلار دابەزی\nبوومه‌له‌رزه‌یه‌ك چه‌ند ناوچه‌یه‌كی هه‌رێمی كوردستان و عێراقی هه‌ژاند\nکۆمسیۆنى هەڵبژاردنەکان دواین وادەى وەرگرتنەوەى کارتى دەنگدان ئاشکرا دەکات\nیونیسێف هۆشداری لە دۆخی منداڵانی عێراق دەدات\nبە سەرپەرشتی بەڕێز ڕابەری گشتی ئەنجومەنی شورای بزووتنەوەی ئیسلامی کۆبونەوەی ئاسایی خۆی گرێدا\nدەستپێك/ نوسەران/ڕاستی لە (پێنج شت)دا مرۆڤ خۆشبەخت دەکات\nوشەی ڕاستی (الصدق)، لەو دەربڕینانەیە کە لە قورئانی پڕخێردا، ڕۆڵی (ناوک، چەق، ناوەند، تەوەر)ی پێدراوەو، کاریگەری گرنگ و سەرەکی دەبینێ لەسەر چارەنووسی مرۆڤ. ھەربۆیە ئەرکیەتی لە پەنایدا ورد بووەستێ و لێی ڕامێنێ و، پڕ بە باڵای کاڵای لێ ببڕێ و درووست بیدورێ و ڕێک بیپۆشێ، تاکو پێی (بەھەرەمەندی و براوەیی و خۆشبەختی) بۆخۆی تۆمار بکات.\nزانایان وتویانە: پیتی (الصاد)و (الدال)و (القاف) بنچینەین و ئاماژەن بۆ ھێزو قووەت لە شتێکدا، چ لە وتەو وێژەی، چ لە کردارو کردەوەی، وە ڕاستی لەھەر شتێکدا یانی بەدەستھێنانی کرۆک، کە ڕاستەقینەیە، چونکە ڕاستی پابەندی و خۆڕاگری درووست دەکات کە ڕێگا ڕاستەکەیە بۆ گەیشتن بە ئاوات و ئامانج . ھەروەک ڕاستی (الصدق) پێچەوانەی درۆیە (الکذب)، چون درۆ ھێزی تیانیەو پووچە، وە لەھەر شتێکدا بەدەرکەوت لەدەستدانی (جەوھەر)و بەدەستھێنانی (ڕووکەش)ـە.\nڕاستی ھێورکەرەوەی ھەڵچوونی ویژدان و دامرکێنەری کڵپەی ناخە، لەبەر بایەخی لە (١٥٣) جێگەی قورئان بە سیفاتی باوەڕداران یان کارو کردەوەیان، ھاتووە و جێگرکراوە . ھەروەھا پوختەی ماناو مەغزای ئەم وشەیە: (ڕاستی ـ الصدق)، لە (پێنج شت)دا جەختی لەسەرکراوەو وێناکراوە، ئەوجا مرۆڤ بۆئەوەی بگاتە پلەی (تۆکمەیی و براوەبوون)، ئەرکیەتی خۆی پێیان بنەخشێنێت.\nیەکەم: دەرگەو دەرچەی ڕاست. لەھەر بابەت و پرسێکی ڕوانی و کۆڵیەوەو ئەنجامگیری کرد، پاشان بۆ باسکردن و حستنەڕووی، وە گواستنەوەی بۆ بواری کردەیی و بەکردەوە نیشاندانی، با ڕاست و پاک و چاک و درووست بۆی بچێتە پێش و لێی بێتەدەر . واتە ھەم دەرگەو گوزەر(مدخل)ی چوونە ژورەوە لەھەر شتێکدا دەبێت ڕاست و ڕەوان بێت، وەھەم دەرچەو ڕێرەوی ھاتنە دەرەوەیشی ڕاست و ڕەوان بێت.\nوە لەبەر بایەخ و ڕۆڵ و سەنگی ئەم پرسی (دەرگە)و (دەرچە)ی ڕاست و ڕەوانە، لە ژیانی ئاوەزدار دا، دەبینین خوازراوە لە پەیامبەری سەرمەشق و شاگردانی وەک نزاو داوا لە خاوەنیان (اللە)، لە جێگەو وادەی خۆیدا بیخوازن: (وَقُل رَّبِّ أَدْخِلْنِي مُدْخَلَ صِدْقٍ وَأَخْرِجْنِي مُخْرَجَ صِدْقٍ/ الإسراء: ٨٠). بڵێ: ئەی خاوەنەکەم، ھەر کارێکم بەدەستەوە بێت بمخەرە سەر دەرگە ڕاستەکەی، تا بە چاکی و پاکی بۆی بچمە پێش و کاری لەسەر بکەم، وە لەھەر کارێک بوومەوە بە ڕاستی و پاکی لێی دەرچم، تاکو سەرەنجامێکی جوان و چاک و بەرھەمداری ھەبێت.\nئەوەش ڕوون و چەسیاوە بۆ کەسێتی باوەڕدار، کە (نزاو دۆعا) وەرگیران، پاش خۆئامادەکردن دێت بە شێوەیەکی ڕاست ودرووست.\nدووەم: ناوی چاک و ناوبانگی پاک. واتە لەگەڵ ئەو خەڵکەی لەناویان دەژی و ئەوانەی پاش خۆی دێن، ھەردەم بەچاکە ناوی بھێنن و ناوبانگ و شۆرەتی پاک ڕاگرن و، یادی خێری لەسەر زاریان بێت . بەدڵنیاییەوە ئەمەش بەوە دێتەدی کەوا مرۆڤ (بەرژەوەندی و چاکە)ی خەڵکی بەشێوەیەکی ڕاست و درووست، لەبەرچاو بگرێ و ھاوکاری دەستەبەرکردنی بێت بۆیان.\nجا (ناوی چاک و ناوبانگی پاک)، لە بەخششە بڵندو بەنرخەکانی خواوەندە، بۆیە پەیامبەرانی پایەبەرز بەڕاستی بۆی کۆشاون و بە کوڵ لە خواوەند داوایان کردووە: (وَاجْعَل لِّي لِسَانَ صِدْقٍ فِي الْآخِرِينَ/ الشعراء: ٨٤). ناوی چاک و ناوبانگی پاک و باسکردنم بەخێر، لەسەر زاری نەوەکانی داھاتوودا، پێ ببەخشە.\nسێیەم: شوێنی نیشتەجێ بوونی شیاوو ئاسایش بەخش. واتە ئەو شوێنەی تیایدا دەژی و نیشتەجێیە، ژینگەیەکی تەندرووستی ھەبێت، بەجۆرێک مێشک تیایدا و ساف و دڵ پێی ساکن بێت. بێگومان سازکردنی (نیشنگەی شایستە)، لێھاتن و کارامەیی ئادەمی تیایدا ڕۆڵی گرنگ دەبینێ بۆ ئەوەی شایستەیی یارمەتی و کارئاسانی خوایی پێ ببەخشرێت، چون مەسکەنی دڵگیری ئاوا لە نیعمەتی مەزنی خوایەو بەھەر کەسانی بەخشی کە شایستەی بوون، تاوەکو نرخ و بەھای بزانن لێان ناسێنێتەوە، بەڵام کە لەسەر خێرو بێری پێک نەھاتن و دووبەرەکی کەوتە ناویان، ئەوجا لێیانی وەردەگرێتەوە، وەک ئەم نموونەیە : (وَلَقَدْ بَوَّأْنَا بَنِي إِسْرَائِيلَ مُبَوَّأَ صِدْقٍ/ يونس: ٩٣).\nچوارەم: پێشینەی چاک و باش. ئەمەیان بۆ پاش مەرگ و جێھێشتنی ژیانی دونیایە، بەر لەوەی پێی بگەن بۆیان ئامادەو زەخیرە کراوە. بێگومان ئەو کەسانەی زەین و ئاوەز دەخەنە کارو ئەو سێ خەسڵەتەی پێشەوەیان تیا جێگیرەو، پیایاندا گوزەر دەکەن، ئەوجا نەوبەی پێشینەو پاداشتی باش و بەرزو بەھاداریان دێت لەلایەن خاوەنیانەوە (اللە)، کە بەڵێنی ھەق و ڕاستی پێداون و فەرموویەتی: (وَبَشِّرِ الَّذِينَ آمَنُوا أَنَّ لَهُمْ قَدَمَ صِدْقٍ عِندَ رَبِّهِمْ/ يونس:2).\nپێنجەم: نشینگەو تەختی شایستەو پەسەندو دڵڕفێن. بەجۆرێک کە نە ترسی لێسەندنەوەی ھەبێت، وەنە خەمی کۆتایی ھاتنی، بێگومان نشینگەو مەنزڵگەی ئاوا، تەنھا لە پەناو سایەی کەرەم و چاکەی خوادا (اللە)، دەست دەکەوێت و بەدی دێت: (إِنَّ الْمُتَّقِينَ فِي جَنَّاتٍ وَنَهَرٍ فِي مَقْعَدِ صِدْقٍ عِنْدَ مَلِيكٍ مُقْتَدِرٍ/ القمر: ٥٥).\nلە قەزای خەبات لەسەر کێشەی منداڵان باوکێک و دوو کوڕ کوژران\nکازمى گەیشتە تاران\nئەوەی بە زیانی مرۆڤ خۆی دەشکێتەوە\nبەرەو كۆتایی ئیسلامۆفۆبیا سەپۆرت و ڕوماڵی (تاجی زێڕین) بە نموونە\nچوارپەلتان بە گۆڕی خۆتان!\nئەودەمەی کۆچ دەبێتە چارەسەری ڕیشەیی\nالمسلمون علی شروطهم\nوەڵا ھەڵەبجە پارێزگا نییە! ئیتر شوورەییە دەنگدان\nیانەى بەرشەلۆنە رۆیشتنى لیۆنێل میسى راگەیاند


شێخی ئەزهەر چاوی بە پاپای ڤاتیکان دەکەوێت - Yalla\n“پێویستە ئێمە هەڵوێستێکی هاوبەشمان هەبێت، دەست لەناو دەست، بۆ بەدیهێنانی خۆشبەختی بۆ مرۆڤایەتی. ئاینە ئاسمانییەکان بە مەبەستی خۆشبەختی مرۆڤ نێردراون نەوەک بۆ ئازاردانیان” ئەمانە گوتەی شێخ ئەحمەد تەیب بوو، پێشنوێژی گەورەترین مزگەوت لە زانکۆی ئەزهەر پاش چاوپێکەوتنەکەی لەگەڵ پاپای ڤاتیکان. بەڵام لە وەڵامدا وتەکانی پاپای ڤاتیکان زۆر سادەتربوون “کۆبوونەوەکەمان خۆی لە خۆیدا پەیامێکە”.\nدواهەمین چاوپێکەوتنی پاپای ڤاتیکان و ئیمامی گەورەی ئەزهەر لە ساڵی ٢٠٠٠لە نێو مزگەوتی قاهیرەدابوو. هەروەها ئەو چاوپێکەوتنە ٢٠ خولەکییەی رۆژی دوێنێ هەنگاوێکی گرنگبوو بۆ بەرەو پێشچونی پەیوەندییەکانی نێوان هەردوولا پاش ئەوەی پەیوەندییەکانی نێوانیان دوای وتارەکەی پاپا پیندیکتۆس لە ساڵی ٢٠٠٦ کە ئیسلامی بە توندوتیژ ناوبرد گرژی تێکەوت.\nپاپا فرەنسیس بەوە ناسراوە پاش وەرگرتنی ئەو پۆستە بەردی بناغەی چاکردنی پەیوەندییەکانی لەگەڵ کۆمەڵگای ئیسلامیدا داناوە و لە نیسانی ساڵی رابردوودا مافی پەنابەرێتی بە سێ خێزانی مسوڵمان داوە لە ڤاتیکان. هەربۆیە سەردانی شێخی ئەزهەر گرنگی تایبەتی خۆی هەبوو لەپێناو باشترکردنی پەیوەندییەکانی نێوان هەردوولادا.\nshort URL: https://yallairaq.com/ku/0rqIF\nئیسلامزانکۆی ئەزهەرپاپی ڤاتیکان\nژیانی جولەکەکانی عێراق لە ١٣ وێنەدا


وێرانی لە پێشانگای ئارکیۆلۆژیای کات و شوێن دا – Denegkan\nوێرانی لە پێشانگای ئارکیۆلۆژیای کات و شوێن دا\nbyنه‌زه‌ند\tJune 12, 2012\tگشتی\nزۆرجارکە دەگەڕێمەوە ئەو شوێنەی کە ناوی نیشتمانە بە دڵ ئارەزووی ئەوە دەکەم سەردانی شوێنێکی هونەری بکەم، هونەرێک کە مرۆڤ فراژوو بکات، بیخاتە ناو بیرکردنەوە و خولیا و سەرسوڕمان و پرسیاری لا دروست بکات، هونەرێک کە مرۆڤ بگوازێتەوە شوێن و کاتێکی دیکە، بیبات بەرەو “ناسینی نەناسراوەکان” و بینینی نەبینراوەکان. لە سەفەری مانگی رابردوومدا شاگەشکە بووم کاتێ برادەرێک هەواڵی کردنەوەی پێشانگایەکی قەرەنی جەمیل -ی پێڕاگەیاندم کە لە 30 مانگی ئەپریل لە هۆڵی میدیا لە هەولێر کرایەوە. ئەم پێشانگایە بە ناونیشانی “ئارکیۆلۆژیای کات و شوێن” بوو. ئەم نووسراوە رانانێکە بۆ ئەو پێشانگایە کە ئەو ئێوارەیە منی سەرسام کرد، بردمیە بەردەم پرسیار و ناو رامان و بیرکردنەوە.\nکاتێ لە رۆژێکی خۆڵباریندا شارغەرقی خامۆشی دەبێت و سەردانی پێشانگای “ئارکیۆلۆژیای کات و شوێن”ی قەرەنی جەمیل دەکەیت، خۆت دامەتەکێنە و چاوەڕوانیی جەستەی رەنگ و سەمای هێڵ و هێما هێدمەکان مەکە. هۆڵی پێشانگا “وێرانەکەیە لە ناو وێرانیەکی گەورەتر”، نغرۆبوونە لە ژێر سەقفی ئاسمانێکی نزمتر کە ئاماژە بە نادیاریی چارەنووسی هەموومان، بە نادیاریی چارەنووسی کورد و شاراوەیی و پەنهانی شتەکان دەدات. هەر کە پێ دەنێیتە هۆڵەکە، لەگەڵ ریتمی ئاسۆیی و جووڵەی باڵای نۆتەکانی مۆسیقای کیث جارێت کە قەرەنی جەمیل بە هۆشیاریەوە هەڵیبژاردووە بۆ ئەو پێشانگایە دەکەویە ناو قووڵاییەکی فراوان و دوور کە یەک رەنگ لە خۆی دەگرێت، رووبەرێکی لێڵ بەڵام تاریک نیە و پڕە لە شاعیریەت، دیارە شاعیریەتێکی رۆمانسیانە نا، بەڵکو زیهنی و بە ئاگایانە، چەشنی “وێرانە خاک” ی تی ئێس ئێلیەت، هێما و هێل و هێدم و رەنگی تاکمەودا قەسیدەیەکی ئەفسانەیی دادەڕێژن. قەسیدەیەک کە پێش سەیرکردن و خوێندنەوەی، باشتر وایە خۆت لەگەڵ فیکری سەردەم و جوانی و عەدەم رابهێنی ئینجا بخزێیتە ناویەوە و دواتر بە تێگەیشتن و رووانینێکی فراوانتر لێی بێیتە دەرەوە.\nئەگەر دەتەوێ بە بەهەشت بگەیت، ئەی مرۆڤی کورد و رۆژهەڵاتی، ئەوە هەوڵ بدە لەسەر زەمین دروستی بکە. لەسەر روخساری شارەکەت تۆز و خۆڵی جەهل و جەنگ و رق و ناتەبایی و تۆڵە و توندوتیژی راماڵە ئەوسا دەبینی بەهەشت بستێ لێتەوە دوورە و تەنها خۆت دەتوانی دروستی بکەیت\nخەسڵەتی تایبەتی سەرجەم تابلۆکانی ئەو پێشانگایە بریتیە لە نەبوونی توخمی مرۆڤ. یەکەم پرسیار کە لە لات دروست دەبێ ئەوەیە: بۆچی مرۆڤ لە ناو پانیاییەکی قوول و فراوانی ئەو شوێن و کاتەدا غائیبە؟ کوا وجود و جووڵەکانی ژیان؟ جگە لەمە، سیمای شار و نەخشەسازیی لادێ و نشینگەکان خەریکە دادەڕمێن و خەریکە شوێنەواریان ون دەبێت لە ژیر چەپۆکی سەنگێکی قورس کە دەشێ سەنگی قورسی کات بێت، یا سەنگی رووخێنەری جەنگ و پێکدادان و جینۆساید کە هەموو شتێک لەگەڵ خۆیان رادەماڵن و هیچ شتێک بە زیندوویی ناهێڵنەوە. تەنانەت دوای وەستانی جەنگ و پێکدادانەکان، ئەوەی کە دەمێنێتەوە مردووە؛ ئەگەر مرۆڤ هەبێت لەو تابلۆیانەدا ئەوە لە شێوەی تەرمە، تەرمێکی تەنها و سیمبۆلیانە لەو لاوە کەوتووە و مانای بوون و نەبوون وەکو یەک دەردەخات. هێزێکی قورس زەمین دادەپڵۆسێ و ئاسمانیش لە روخساری شاراوەی حاجی لەقلەقێکەوە سپیایەتیەکی لێدەڕژێ کە چەشنی باڵی کەوتوو بە رووی زەمیندا دادەبارێ و پێمان دەڵێ ئارەزووی کرانەوە و جووڵە و هەرەکەت لەناوچوو و سەردەمی فڕین کۆتایی هات، هەمووی داڕمان و وەستان و سڕبوونە. گەردەلوولی خۆڵ لەولاوە لانکی زارۆکێک هەڵدەلووشێ، کێلی گۆڕەکان لەناو پانتایی زەردی دەشتەکان بیرمان دەهێننەوە کە مەرگ کۆتایی هەموو شتەکانە، کە سەردەمانێک ژیان لەو دەڤەرەدا هەبوو، بەڵام هەمووی عاقیبەتی بە نەمان گەیشت، ئەوەی کە ماوەتەوە چەشنی رێگایەکی درێژی راکشاو لەناو خۆڵ دەڵێی کفنە لەژێر خۆڵ سەری دەرهێناوە و بەرەوڕوومان دەکشێ. هەموو ئەمانە پێمان دەڵێن کە لە قۆناغێکی ئەم وجودە بێهودەیەدا مردن روویەکی دیکەی ژیانە و تێکەڵبوونەوەیە بە خاک و بەرجەستەبوونە لە خۆڵ و بەرد کە بە زمانی خۆی شتێکی نوێمان پێدەڵێت، بەڵام مرۆڤ زۆر لەوە ساکارترە کە لە بێدەنگیی بەرد تێبگات. هەموو ئەو توخمانە گۆزارشت لە بیرکردنەوە و تێگەیشتنێکی قووڵ دەکەن کە لە نیگا و روخسار و ئاماژەکانی دەستی هونەرمەند قەرەنی جەمیلەوە لە شێوەی جووڵە و هێما و رەنگ رژاونەتە ناو پانتایی تابلۆکان. هونەرمەندێکی هۆشیار و بە زەین و ناسک و بێفیز کە مێژووی هەموومان، مێژووی مرۆڤەکانی ئەو نیشتمانە وێرانە لەو پێشانگایەدا پیشان دەدات، مێژووی کوردی کۆتایی سەدەی بیستەم و سەرەتای سەدەی بیست و یەکمان دەخاتەوە یاد.\nلە رێگای ئەم تابلۆیانەوە قەرەنی جەمیل پێمان دەڵێ کە لەودیوی مەرگ هیچی دیکە نیە، هەمووی هەر خاک و خۆڵ و رۆچوونە. ئەگەر دەتەوێ بە بەهەشت بگەیت، ئەی مرۆڤی کورد و رۆژهەڵاتی، ئەوە هەوڵ بدە لەسەر زەمین دروستی بکە. لەسەر روخساری شارەکەت تۆز و خۆڵی جەهل و جەنگ و رق و ناتەبایی و تۆڵە و توندوتیژی راماڵە ئەوسا دەبینی بەهەشت بستێ لێتەوە دوورە و تەنها خۆت دەتوانی دروستی بکەیت. دواتر کە لێژدەبینەوە ناو خاک و “ئارکیۆلۆژیای کات و شوێن” جێدەهێڵین، ئەوسا دەگەینەوە بەو گەردەی کە هەر لە ئەزەلەوە وجودی ئێمە بوو. کاتێ فڕێ دراینە ئێرەی بیابان، ئەوە تەنها جوانی و پێکەوەیی و ئاشتی و ئازادی و کاری داهێنەرانەن کە دەتوانن سیمای بوونمان، روخساری شار و نیشتمانەکەمان رەنگدار بکەن و بمانپەڕێننەوە ناو پانتاییەکی باڵاتر لە پانتایی واقیعی کرچ و نابووت. ئەوسا کە تێکەڵبووینەوە بە خاک، لە یادەوەریی ئەوانیدیکەدا هەمیشە زیندوو و نەمر دەمێنینەوە، وەکو زیندوویی و نەمریی قەرەنی جەمیل.\nشتێک کە سەرنجی راکێشام، مەخابن، نائامادەیی پەیامنێرانی کەنالەکانی میدیا بوو بۆ رووماڵکردنی پێشانگایەکی لەمجۆرە. ئەمەش هەر دەمانباتەوە ناو تێمی سەرەکیی “ئارکیۆلۆژیای کات و شوێن” و پێمان دەڵێت کە لەو نیشتمانە وێران و نغرۆیەدا سەنگی قورسی سیاسەت جوانیەکانی داپۆشیوە و رۆژنامەنووسە بەناو رۆشنبیر و “پێشڕەوە”کانی نیشتمان بەوە راناگەن ساتێک بۆ جوانیی هونەر و بینینی ئەودیوی واقیعی رۆژانە تەرخان بکەن، ساتێک لە دەرەوەی حیزبایەتی و سیاسەت و ناوچەگەرێتی. خۆ ئەگەر سەرکردەیەکی سیاسی هاتبا و پێشانگاکەی کردباوە، ئەوە رێچکەی رۆژنامەنووس و پەیامنێران زۆر درێژ دەبوو. کێ دەڵێ ئەو سەنگە قورسەی کە پێشتر ئاماژەمان پێدا و لە تابلۆکان وجود دادەپڵۆسێ، سەنگی سیاسەت نیە کە لەسەر رێی خۆی هەمووانی داگیرکردووە و روخساری نیشتیمان و سەرنشینگەکانی لە یەک رەنگ و یەک مەودا و یەک بۆچوون و رووانین و یەک جۆری بیرکردنەوە و تێگەیشتن قەتیس کردووە.\nسەرچاوە: لومۆند دیپلۆماتیکی کوردی، ژمارە 24، مایسی 2012.\nPrevious ئەدیب نادر لە تەپەوە بۆ کتێبی بۆشاییەکان\nNext پۆرترێتی جومعه جه‌باری


پەلاماری مووشەکیی سوپای یەمەن بۆ سەر بنکە و مەتەرێزی بەکرێگیراوانی سەعوودی لە حەجە - SAHAR KURDISH (Sorani)\nپەلاماری مووشەکیی سوپای یەمەن بۆ سەر بنکە و مەتەرێزی بەکرێگیراوانی سەعوودی لە حەجە\nته‌مووز 14, 2019 13:35 Asia/Tehran\nسوپا و لێژنە جەماوەرییەکانی یەمەن بە مووشەکی خۆجێی "زلزال ١" و چەن مووشەکی "کاتیوشا" بنکە و مەتەریزی بەکرێگیراوانی سەعوودییان لە پارێزگای "حەجە" لە ڕۆژاوای ئەم وڵاتە دایە بەر پەلامار.\nبە پێی ڕاپۆرتی ئیرنا؛ سوپا و لێژنە جەماوەرییەکانی یەمەن بە مووشەکی خۆجێی "زلزال ١" و چەن مووشەکی "کاتیوشا" بنکە و مەتەریزی بەکرێگیراوانی سەعوودییان لە ناوچەی "حیران" هەڵکەوتوو لە پارێزگای "حەجە" لە ڕۆژاوای ئەم وڵاتە دایە بەر پەلامار و ژمارێکی زۆر لەو هێزانەیان کوشت و یان بریندار کرد.\nلە ماوەی چەن هەفتەی ڕابردوودا پەلامارە بەرگریکارانەکانی سوپا و لێژنە جەماوەرییەکانی یەمەن بۆسەر بنکە و مەتەرێزەکانی هێزەکانی سەعوودی و هەروەها دام و دەزگەی هەستیار و گرینگەکانی عەرەبستان گەلێک پەرەی سەندووە.\nهەواڵی دیکەیش ئەوەیە کە ژێدەرە ئاگادارەکان لە یەمەن رایانگەیاند: ئیمارات ٥٠٠ سەربازی سەر بە ئەنجومەنی کاتیی "عەدەن"ی بۆ ڕاهێنرانی سەربازی بەڕێ کردووە بۆ دەرەوەی یەمەن.\nبە وتەی "جەلال ڕویشان" جێگری سەرۆکی شاندی دانوستانکاری دەوڵەتی ڕزگاریی نیشتمانیی یەمەن، پاشەکشەی ئیمارات لە یەمەن بە مەبەستی هاسانتر کردنی هاتنی هێزە نێودەوڵەتییەکان بۆ دەریای سوور و گەرووی "بابولمەندەب" و پێکهاتنی هێزی ناسراو بە فەرماندەرێتیی ئۆپەراسیۆنی هاوبەش ئەنجام دراوە.\nعەرەبستان بە داکۆکیی ئەمریکا ، ئیمارات و چەن وڵاتی دیکە لە مارسی ٢٠١٥ـەوە بە پەلاماری سەربازی بۆ سەر یەمەن ، گەمارۆی زەوینی، دەریایی و ئاسمانی ئەم وڵاتەی داوە . ئەم دەسدرێژییە سەربازییە تا ئێستا بۆتە هۆی کوژرانی پتر لە شازدە هەزار کەس، بریندار بوونی دەیان هەزار کەس و ئاوارە بوونی بە ملوێنان یەمەنی دیکە و هەروەها تیاچوونی زۆربەی ژێرخانەکانی ئەم وڵاتە.\nشەڕنانەوەکانی عەرەبستان هەروەها وڵاتی هەژار و دەسکورتی یەمەنی بەرەوڕووی کەمبوونی نالەباری خۆراک و دەرمان کردۆتەوە و بۆتە هۆی پەرە سەندنی زۆر نەخۆشی و پەتایەکی نالەبار لەم وڵاتەدا.\nڕژێمی سەعوودی و هاوپەیمانەکانی تا ئێستا لەبەر خۆڕاگریی خڵکی یەمەن نەیانتوانیوە بگەنە ئامانجەکانیان لەم وڵاتەدا کە هەمان دەسەڵات گرتنە دەستی کەسانی دەسنیا و دارەدەستە.\nپەلاماری فڕۆکە جەنگیەکانی رژیمی زایۆنی بۆسەر کەرتی غەززە\nرژێمی زایۆنی 16 جار سنووری ئاسمانیی لوبنانی بەزاند\nتوندبوونی رێوشوێنی ئاسایشیی لەبەردەم ماڵی سەرۆک وەزیرانی ڕژێمی زایۆنی\n10 خولەکێک لەمەوبەر


وانەکانی مافی مرۆڤ بەشی (٨) شاروخ حەسەنزادە – چاونیوز\nئا. مافی سرووشتی:\nزاراوەی سرووشتی لەم پێکهاتەیە(مافی سرووشتی) ئاماژە بە دوو مانا دەکات کە پێوەندیان پێکەوە هەیە: سەرەتا ئەوەیکە ڕێسا و ڕێنیشاندەرێکن کە تەنیا یاسا و نەریتی کۆمەڵگا ناوچەییەکان نییە، بەڵکوو ڕێساگەلێکن کە جێ باوەڕی ئاکاری جیهان داگرن.\nدووهەم ئەوەیکە، پرێستیژی ئەم یاسایانە وەکوو ڕێساگەلی سرووشت گرێبەستی و پاشکۆ ڕەوش و کلتووری مرۆڤایەتی نییە بەڵکوو یاساگەلێکن کە سرووشتی عەقڵانی مرۆڤ باوەڕیان بەم ڕێسا و یاسایانە هەیە، بەر لە هەرجۆرە دۆخ و گرێبەستێکی بەشەری. بەلام ئەوەیکە ئەو ڕێسایانە بەچ شێوەیەک لەناو ئاوەزی مرۆڤایەتی دا چێندراون، بۆچوونێک هەیە دەڵێ کە ئەمە خواوەندە ئەوەی خستۆتە مێشکی بنیام و بەشێوەی کتێبە پیرۆزەکانی حاسمانی یان بەڕێگای هەوڵی ئاوەزمەندی خۆی پێیگێشتووە. ڕوانگەکەی تر دەڵێ، ئەم یاسا و ڕێسایانە بەدوور لە خواست و ئیرادەی خوا بە شێوەیەکی سەربەخۆ و خۆزاو بوونیان هەیە و حاڵەتی ئاشکرا بوونی جیهانی ماتڕیاڵ(ماکە) گەوایی بە بوونی ئەمانە دەدا. باوەڕمەندان بە مافی سرووشتی پێیان وایە، هەنێک ماف سەرتر لە خواست و ویستی یاسادانەرن و ناتوانرێ ئەمانەی لێ بستێنی و هاوێرنەکراو لە زاتی مرۆڤەکان بوونیان هەیە، ئەم مافانە پەیوەندی بە تێپەڕینی زەمەنەوە نییە و سەرجەم تاکەکانی مرۆڤایەتی لە هەر ڕەگەز و لەونێک لەخۆدەگرێ. کەوابوو ئەم مافانە بەسەر حقوق و پێویستییەکانی مافی ڕۆنراو، وەفادرای سیاسی و سەربەخۆ لەوانی ترە و لە جێگایەک کە هێشتا حکومەت و یاسا دانەنراوە، بەکاردهێت؛ بەڵام ئەوەیکە مرۆڤ چوونکوو ئینسانە بۆ دەبێ مافێکی ئەوهای هەبێ بەپێی بۆچوونی ئیلاهی، خواوەند ئەو مافەی بەخشیوەتە مرۆڤ.\nبۆ میناک، خودا مرۆڤی ئازاد خوڵقاندووە بەڵام بە پێی شرۆڤەیەکی تر، ئاوەزی مرۆ بە هیندێک یاسا و ڕێسای ناچارەکی ئاکاری و حقوقی وا حوکم دەکا و ئەوانی پێ شیاو و ژیرانە و هاوڕێک لەتەک سرشتی مرۆڤ داناوە و وەهای درووست و دادپەروەرانەی دەبینێ کە هیچ کەسێک ناتوانێ ڕەدی بکاتەوە. وەک نمونە، داسەپاندنی هەڵاواردن بەهۆکاری ڕەنگی پێست و ڕەگەز، ژینۆساید و میناکی تر بەپیچەوانەی فامی ئاوەزی و سرشتی ئینسانی دەژمێرێت، لەڕاستیدا بەپێی ئەم بۆچوونە، ئاوەز و هەستی ئاکاری مرۆڤ بە شێوازێکی ڕوون، لە ناحەزی ئەو ڕەوشت و ئاکارانە دەگا و ئەمە ئاماژەیەکە کە زنجیرەیەک نۆرم و بەها دنیاداگرەکان بوونی هەیە کە بەیارمەتی ئەوانە دەتوانین ئەمجۆرە ئاکارنە هەڵسەنگێنین و مەترسی و نزمیان لێک بدەنەوە.\nبە سەرنج دان بەو باسانەی سەرەوە، دەتوانین کاتێک کە مافی مرۆڤ پشت ئەستوور بە مافی سرووشتی دابنێین، خاوەن تایبەتمەندی ژێرەوە دەبێ:\n١.ئاوەزمەندییە، واتە مرۆڤ بە هاوکاری ئاوەز و ژیری خۆی دەتوانێ ئەم مافانە بناسێ و هەڵیانسەنگێنێ.\n٢.زاتی و سرووشتین، واتە دەگەڵ سرووشت و سرشتی ئاوەزمەندانە و ئاکاریانەی مرۆڤ هاوتەریبە و بە هۆکاری ئاکاری-ئاوەزی بوون، بانتر لە ڕەوشی بەشەر دایە و لەلایەن ئەو، هێژای وەلانان و نەهێشتن نییە.\n٣.ئەم مافانە جیهانگرن.\n٤.بەڵگەنەویست نەگۆڕ و سەلمێنراون، واتە بە تێپەڕینی کات ئاڵووگۆڕی بەسەردانایێ.\n٥.ڕێژە و پێوانەی هەرجۆرە یاسا و ڕێسایەکی بەشەرییە…\nمافی، مرۆڤ، شاروخ، حەسەنزادە، چاونیوز\t2020-10-02\nتاگەکانی بابەتمافی، مرۆڤ، شاروخ، حەسەنزادە، چاونیوز


ماددە - دۆخی ماددە, دەزگای نەھێشتنی ماددە ھۆشبەرەکان, زانستی\nدەزگای نەھێشتنی ماددە ھۆشبەرەکان\nنووسینگەی نەتەوە یەکگرتووەکان بۆ ماددە ھۆشبەرەکان و تاوان\nⓘ ماددە - دۆخی ماددە, دەزگای نەھێشتنی ماددە ھۆشبەرەکان, زانستی ماددە, خزینی ماددە, کانزاییەکان, نووسینگەی نەتەوە یەکگرتووەکان بۆ ماددە ھۆشبەرەکان و تاوان, مس ..\nئەتۆمەکان بارستە توخمە کیمیایییەکان دۆخەکانی ماددە ماددەکان\nدەزگای نەهێشتنی ماددە هۆشبەرەکان ، دەزگایەکی یاسایی سەر بە بەشی دادە لە ئەمەریکا بۆ یاسای ماددە هۆشبەرەکان. ئەم دەزگایە تاکە دەزگایە کە بەرپرسیارەتیی ماددە هۆشبەرەکانی خراوەتە ئەستۆ. هەروەها زۆرجار لەگەڵ دەزگای هەواڵگریی ئێف بی ئای بەهەماهەنگی ئۆپەراسیۆنەکان ئەنجام دەدەن. جگە لەوەش ئەم دەزگایە ڕێی پێدراوە لە چەندان وڵاتی تر کاری لێکۆڵینەوە بکات. بەناوبانگترین کاری ئەم دەزگایە لەناوبردنی پاشای ماددە هۆشبەرەکان پابلۆ ئیسکۆبار بوو لە کۆڵۆمبیا کە لەساڵانی ٨٠ەکان %٩٠ی ماددە هۆشبەرەکانی ئەمەریکا لەلایەن ئەوەوە ڕەوانەی ئەمەریکا دەکران.\nوەک ھەر زانستێکی تر، ماددە زانی یان زانستی ماددە مێژوێکی دورو درێژی ھەیە و لە ھەر سەردەمێک و لە ناوچە جیاجیاکان پەرەی سەندوە. لە سەدەی ڕابردوەوە بەتایبەت بە شێوەیەکی بەرچاو پەرەی سەندوە و پۆلێن کراوە بەسەر چەند تاقمێک کە بریتین لە کانزا، سێرامیک، پۆلیمەر و مادەی پێشکەوتوو. بە شێوەیەکی گشتی مادە کانزاییەکان گشت ئەو توخمی کیمیایی، ئاوێتە و داڕشتە کیمیاییانە دەگرێتەوە کە توانای گەیاندنی کارەبایی و گەرمی باشیان ھەیە. بە ھەر ماددەیەک کە لەگەڵ کاربۆن ، نایترۆجین و ئۆکسیجن کارلێکی کیمیایی کردبێت، دەگوترێ ماددەی سیرامیکی. ئەم ماددانە بە شێوەیەکی بەرفراوان لەدەوروبەری خۆمان دەیان بینین وەک: شوشە، ب ...\nخزینی ماددە بریتییە لە گۆڕانی شێوەی ماددە بە ھێواشی و بەردەوام لەژێر کاریگەری فیشارێکی نەگۆڕ. لێرەدا کات، پلەی گەرمی، و بڕی فشار سێ پارامیتەری گرنگن، بە جۆرێک کە چەند پلەی گەرمی و بڕی فیشار بەرزتر بێت، ئەوەندە خزینی ماددە زیاد دەکات. ھەروەھا چەند فاکتەرێکی تریش ڕۆڵیان ھەیە لە تێکشکانی ماددە، بۆ نموونە: شێوەی و قەبارەی دەنکۆڵە، پەیکەری مایکڕۆیی و ھتد.\nبە شێوەیەکی گشتی مادە کانزاییەکان گشت ئەو توخمی کیمیایی، ئاوێتە وداڕشتە کیمیاییانە دەگرێتەوە کە توانای گەیاندنی کارەبایی و گەرمی باشیان ھەیە. ھەروەھا ماددەیەکی نەرمن و توانای چەمانەوەی باشیان ھەیە. جگەلە جیوە گشت توخمە کانزاییەکانی تر لە پلەی گەرمی ژووردا لە دۆخی ڕەقی دان. ڕێژەیەکی بەرچاو لە ماددە کانزاییەکان لە پەیکەری کریستاڵی ئەڵماس پێک ھاتونە.\nنووسینگەی نەتەوە یەکگرتووەکان بۆ ماددە ھۆشبەرەکان و تاوان نووسینگەیەکی نەتەوە یەکگرتووەکانە کە لە ساڵی ١٩٩٧ ھەروەک نووسینگە بۆ کۆنترۆڵی ماددەی ھۆشبەرە و پێشگیریی تاوان بە یەک خستنی بەرنامەی کۆنترۆڵی دەرمانی نێودەوڵەتی و بەشی پێشگیریی تاوان و دادوەریی لەلایەن نەتەوە یەکگرتووەکان لە بنکەی ڤیەننای نەتەوە یەکگرتووەکان دا مەزرێنرا.\nگەرد یەکێک لە بچووکترین تەنۆچکەی یەک ماددەی کیمیاییە کە تایبەتمەندی ھەمان ماددەی ھەیە. یەک گەرد پێکھاتووە لە دوو یان چەند گەردیلە کە بە بەنەکی کیمیاییەوە پێکەوە پەیوەستن. ھەڵبەتە گەردی ھەندێک لە توخمەکان تەنھا لە یەک گەردیلە پێکھاتوون. گەردیلەکانی پێکھێنەری یەک گەرد، ڕەنگە لە یەک توخم بۆ نموونە لە ئۆکسجین دا یا چەند توخم وەکوو ئاو پێکھاتبێت. ڕێژەی گەردیلەکان لە گەردێکی دیاریکراو دا ھەمیشە نەگۆڕە. بۆ نموونە لە گەردێکی ئاو دا ڕێژەی گەردیلەکانی ھایدرۆجین بە ئۆکسجین ھەمیشە ٢ە. ژمارەی گەردیلەی بوونراو لە گەردێک دا لەڕێگەی ڕێسای کیمیاییەوە پیشان دەدرێت. ھەڵبەت دەبێت ئاگاداری ئەوە بیت کە ڕێسای کی ...\nتەسلیمبوونی ماددە یان خاڵی تەسلیم بوون خاڵێکی دیاری کراوە لە ھێڵکاری فشار-جیفشار. ئەم خاڵە سنوری تەواو بوونی تایبەتمەندی لاستیکی ماددە و دەست پێکردنی پلاستیکی ماددەیە.\nنووسینگەی نەتەوە یەکگرتووەکان بۆ مادد ..


نهێنیی ئەوینی فرێدریک نیتچە و کۆتاییی پەیوەندیی ڕیچارد ڤاگنەر » DidiMn\nدیدی من – کتێبی نیتچە، کتێبی دواهەمین کوفرەکانی نیتچە\nئامادەکردنی : کاوان عەبدولڕەحمان\nوەک لای زۆرینەی خوێنەرانی فرێدریک نیتچە ئاشکرایە، ئەوینێک پەنهان لە نێو ڕۆحیدا بە درێژایی کاتی هۆشداریی خودی نیتچە پارێزراو بوو. نیتچە هیچ کات باسی ئەوینە مەزنەکەی نەدەکرد، چونکە بە درکاندنی ڕاستییەکە، نزیکترین هاوڕێی لە دەست دەدا، هەرچەند دواتریش لە دەستی دا.\nکۆزیما ڤاگنەر، کچی فرانز لیزت‌ـی ئاوازدانەری هەنگاری بوو، تەمەنی ٢٤ ساڵ لە ڤاگنەر کەمتر بوو . کۆسیما دووەم شووی بە ڤاگنەر کرد، کە پێش ئەوەی ببێتە هاوسەری ڤاگنەر، خێزانی هانس فۆن بۆلۆ بوو. ئەوکاتەی ڤاگنەر دەچێتە داخوازی کۆزیما، لیزت‌ـی باوکی پێشکەشی ناکات. بەڵام کۆسیما بە نایاسایی لەگەڵ ڤاگنەرـدا دەخەوێت و یەکەم منداڵیان دەبێت و ناوی دەنێن سیگفرێد، کە دواتر ڤاگنەر دوو کاری خۆی دەکات بەناوی مناڵەکەیەوە و پێشکەشی کۆزیماـی دەکات. هەر بۆیە ناچار بۆڵۆ واز لە کۆزیما دەهێنێت و لەگەڵ ڤاگنەرـدا هاوسەرگیری دەکات.\nڕیچارد ڤاگنەر یەکێک بوو لە بەناوبانگترین هاوڕێکانی فرێدریک نیتچە، هەر لەو کاتەوەی لە ماڵی دۆستێکی ڤاگنەرـدا هەردووکیان چاویان بە یەکتر کەوت و ئاشنای بیروباوەڕی یەکتر بوون، بۆیان دەرکەوت کە هەردووکیان دەرگیری فەلسەفەکەی شۆپنهاوەرـن و خۆشەویستییەکی زۆریان بۆ فەلسەفەکەی هەیە. نیتچە زۆر سەرسام بوو بە ڤاگنەر، تەنانەت دەڵێت: “من لە تەمەنی لاوێتیمدا بەبێ موزیکی ڤاگنەر، نەمدەتوانی کار بکەم، هەر ئەوکاتەی کە ئەو مۆسیقای تریستان‌ـی بە پیانۆ ژەند، ئیدی من بووم بە ڤاگنەری.” نیتچە بۆ ماوەیەک لە تریبشن، لە نێو ماڵی ڤاگنەرـدا ژیاوە، ڕەنگە هەر ئەوکاتە کاریگەری کۆزیماـی کەوتبێتە سەر و ئەوینداری بوبێت. نیتچە هەمیشە کۆزیماـی لە ژنەکانی دیکە جیا دەکردەوە، بەو پێیەی کە کەسی نەناسیوە وەک ئەو لێهاتوو و زیرەک بێت. نیتچە پێی وابوو، ئەوکاتەی کە لە تریبشن بوو، ئەو شوێنە ببووە دورگەی بەختەوەری. ئەم ئەوینەیش بەردەوام بە نهێنی مابووەوە تا ئەو کاتەی کە کە نیتچە لە ساڵی ١٨٨٩ـدا هۆشی لەدەست دەدات و شێت دەبێت. ئیدی توانای پەنهانکردنی ئەوینە مەزنەکەی نامێنێت و چەند نامەیەک بۆ کۆزیما دەنێرێت. نامەکان لەو کاتەدا نوسراون کە نیتچە سەرەتای شێتبوونیەتی، بەڵام لەگەڵ ئەوەیشدا، نامەکانی هەڵگری پەیامی قوڵن و پێویستە لێیان ڕابمێنین.\n” بە منیان گوتوە کە گاڵتەجاڕێکی بێ هاوتا، سروودەکانی دینۆسیۆسی بە کۆتا گەیاندووە.”\n“بۆ شازادە خانمی ئەزیزی من ئەدریانە،\nئەگەر بڵێن کە من مرۆڤم، ئەمە پێشداوەرییە، بەڵام لە نێو مرۆڤەکانیشدا ژیاوم و لەگەڵ هەرچییەکدا کە مرۆڤەکان هەستی پێدەکەن ئاشنا، هەر لە شتە بچووکەکانەوە تاوەکو گەورەکان. من لە نێوان هیندۆسەکاندا بودا بووم و لە یۆنانیش دینۆسیۆس. ئەسکەندەر و قەیسەر هەروەها شەکسپیر هەموویان بەرچەستەبووی منن. لە کۆتاییدا ڤۆڵتێر و ناپلیۆن‌ـیش بووم، لەوانەشە ڕیچارد ڤاگنەر. بەڵام ئەم جارە هەروەک دینۆسیۆس سەرکەوتوانە هاتوومەتە ژورێ و گۆی زەوی لە جەژندا دەگۆڕم. هەرچەند کە دەرفەتێکی زۆرم نییە. ئاسمانەکان لەمەی کە من لە شۆرو شەوقدان، لەم نێوەندەشدا بە خاچیان ئاوێزان کردم.”\n” ئەدریانە، خۆشم دەوێیت.”\nهەندێک تێکچوونی نێوان نیتچە و ڤاگنەر بۆ ئەو ئەوینە مەزنەکەی نیتچە دەگەڕێننەوە، بەڵام تێڕوانینێکی دیکە بۆ ئەم بابەتە هەیە و جێی سەرنجە؛ ڤاگنەر ئەو کاتەی ئۆپێرای تریستان و ئیزۆلدەـی پێشکەش کرد، نیتچە زۆر سەرسامی بوو، هەر ئەمەش وای لێ کرد کە کتێبی لەدایکبوونی تراژیدیا لە رۆحی موزیک بنووسێت، هەڵبەت چاپی دووەمی کتێبەکە ناوەکەی بوو بە لەدایکبوونی تراژیدیا. ئەم کتێبە سەرەتایەک بوو بۆ ویستی هێز لە لای نیتچە، بەڵام وەک ئاشکرایە ڤاگنەر لە کۆتا ئۆپێرایدا کە ناوی پارسیڤاڵ‌ـە، دەگەڕێتەوە نێو باوەشی مەسیحییەت، بەمەش نیتچە زۆر لێی نیگەران دەبێت و دەڵێت: “من دوای تریستان چاوەڕێی زۆر زیاترم لە ڤاگنەر دەکرد، بەڵام بە داخەوە هەرچیم گوێ لێ بوو، وتەگەلێکی پڕوپووچ زیاتر هیچی تر نەبوون، ئەو لە تریستان‌ـدا ستاییشی ویستی هێز دەکات، بەڵام لە پارسیڤاڵ‌ـدا دەیکوژێت.”\nلە دوای بینینی فێستیڤاڵی زنجیرە ئۆپێرای ئەنگوستیلەکەی نێبلۆنگ، ئیدی نیتچە بۆی دەردەکەوێت کە ڤاگنەر تەواو ئەو کەسە نەماوە کە جاران دەیناسی. چونکە ئەوینی نێوان ئەو دوانە بێ هاوتا بوو. ڤاگنەر هەمان تەمەنی باوکی نیتچەـی هەبوو، هەر بۆیە وەک باوک و وەک هاوڕێ وا بوو بۆ نیتچە.\nزۆری پێ نەچوو، دوای فێستیڤاڵ نیتچە کتێبی ڕیچارد ڤاگنەر لە بایرۆیت‌ـی بڵاو کردەوە، کە لە ڕواڵەتدا پیاهەڵدانێکە بە هونەرەکەی ڤاگنەرـدا، بەڵام ئەوەی پشتی دێطەکان بخوێنێتەوە، زۆر باش هەست بە ڕەخنەکان دەکات.\nKawan AbdulRahman, Nietche, Vagner,


رۆمانی کتێبفرۆش و چەند سەرنجێکی رەخنەیی.\nلە ڕۆمانەکەدا، چەندین ھەڵە، لە ڕووی گوزارشتکردن و دەربڕینەوە دەبینرێت، کە لێرەدا ئاماژەیان پێ دەدەین:\n* لا١٦نووسراوە: (خۆشەویستی منت فڕێ نەداوە).خۆشەویستی فرێ نادرێت، بەڵکو کاڵ دەبێتەوە، یاخود نامێنێت.\n* لا١٦ نووسراوە: (من لە نێوان چواردیوارو ژوورو بنمێچی ئەم خانووەدا). تەنھا چوار دیوار، ھێمایە بۆ ھەموو ئاماژەکانی تر، ئیدی ئەو درێکردنەوەیە پێویست نییە.\n*لا١٨ نووسراوە: (چووک و ئەندامی نێرینە). ھەردووکییان ھاوواتان.\n*لا٢٨ نووسراوە: (بە سەر رک و تووڕەیی خۆیدا زاڵ بێت). ڕقە، نەک رک.\n* لا٢٩ نووسراوە: (ھەموو ئافرەتێک پێویستی بە دامڕکاندنەوەی حەزەکانی دەکات و دەبێ پیاوێکیش ھەبێت بۆ کوژاندنەوەی ئەو ئاگرە). ڕستەکە جگە لەوەی لە ڕووی ڕێزمانییەوە ھەڵەی تێدایە، ھاوکات لە ڕووی بابەتیشەوە. ھەموو ئافرەتێک دروست نییە، بەڵکو ژن گونجاوترە. گریمان ئافرەتێک شووی نەکردبوو، ئەو تێزەی ڕۆماننووس دەیگرێتەوە؟.پاشان سێکس غەریزەیە، شەرمە پیاو وایببینێت کە دەبێ ئەو ئاگرە بکوژێنێتەوە. ئەمە خۆی لە خۆیدا سووکایەتییە بە ژن، کە ڕاستە و خۆ لە ڕێی ئەو غەریزەوە لە کەسایەتییان دەدات.\n*لا٣٠ نووسراوە: ( ڕۆژی موبایەعەی سەدام). لە مێژووی عێراقدا، نەمزانیوە موبایەعەی سەدام کرابێت لە ١٦/١١/١٩٨٢.چونکە چوار ساڵ بەرلەو بەروارە، لە ١٧/٧/١٩٧٩ سەدام دەسەڵاتی گرتە دەست.\n* لا٤٦ نووسراوە: ( مرۆڤ دەتوانێت جارێکی دیکە گیانی خۆی زیندوو بکاتەوە).ئایا مرۆڤ دەتوانێت، ڕوح بێنێتەوە بەری خۆی؟!.بۆیە ھیوا گونجاوتر بوو.\n* ٤٧ نووسراوە: (جارێکی تریش لێکدانەوەکانی دڵی پێی دەگوت). ئایا مرۆڤ بە ئەقڵ یان بەدڵ، لێکدانەوە بۆ شتەکان دەکات؟!.\n* لا ٤٧ نووسراوە: (سنوور تخووب).ھەردووکییان ھاوواتان.\n* ٤٩ نووسراوە: (براکەی بە دیاریی و بەخشش دەمکوتی کردبوو). بە دیاری، دەم شیرین دەکرێ و بێدەنگ دەکرێ نەک دەمکوت، کە گوزارشتێکی زۆری لێکردنە، بەدەر لە خواستی کەسەکە.\n* لا ٥٢ نووسراوە: (تۆ جەستە و ئەندامی مێیینەت بۆ خەڵکی بووە). ئەندامی مێیینەش بەشێکە لە جەستە.\n*لا ٥٩ نووسراوە: (مێردەکەم پیاوەتی نەماوە). پیاوەتی ئاوەڵناوە، بۆیە توانای جووتبوونی نەماوە دروستە.چونکە ڕستەی یەکەم بە مانای ئەوە دێت، کە کەسێک ھیچ خاسییەتێکی کۆمەڵایەتییانەی پیاوەتی تێدا نەمابێت. بۆنموونە: وەک بەخشندەیی و سۆزو بە تەنگەوە ھاتن وئازایەتی و زۆر خاسیەتی دیکەش.\n* لا٦٠ نووسراوە: ( دەبووایە ئومێد خانووەکە بۆ ڕێدار ڤاڵا بکات). ڤاڵا لێرە بە مەبەستی چۆڵکردن بەکارھاتووە.\n* ٦١ نووسراوە : (ھاوڕێ بە نیوە مرۆڤ ئەژمار دەکرا، چونکە ئیفلیح بوو). ئەوانەی خاوەن پێداویستی تایبەتن، ئەوانیش مرۆڤن. بۆیە نابێت لە دنیابینی نووسەرێکی دیاری وەک سابیرڕەشید، نیوە مرۆڤ بوونی ھەبێت!.\n* لا ٦٤ نووسراوە : ( وەک مردووێک لە ئاوزینگدانێ دابێت). کە مرۆڤ مرد ئاوزینگدان نامێنێت، بۆیە سەرە مەرگ دروستە.\n* لا٧٤ نووسراوە: (یەکەم تیشکی ڕالێبوون) تیشکی ڕالێبوون چ مانایەکی ھەیە؟!.\n*لا ٨٥ نووسراوە: ( لە ھێڕشێکی سوپای عێراق بۆ قەسری شیرین، خەڵکەکە ھەموو ئاوارە بوو تەنھا سەدا دەی خەڵک مایەوە). خەمڵاندنی سەدا دە، گوزراشتێکی بابەتی نییە لە ڕۆماندا، چونکە ڕۆمان ئامارو سەرژمێریی نییە، تاکو بە وردی ڕێژەی دانیشتووان دیاری بکات.\n* لا٩١ نووسراوە: (ئەو کچێکی باڵابەرزو بەژن زراڤ بوو). چ جیاوازییەکییان ھەیە ھەر کامێکییان بێت.\n* لا٩٤ نووسراوە: (ئومێد چیتر نەیتوانی لە ھەریر بمێنێتەوە). ئەوە کاروان و کاوەن، لەکارگەی شەرابی ھەریر بوونە نەک ئومێد .\n* ٩٦ نووسراوە: (وەک زارۆکێک و کۆرپەیەکی خۆی). ھەردووکییان ھاوواتان.\n* لا١٢٥ نووسراوە: (برنج و نیسکی لە ژێر دەرگاوە، بۆ ئاودیوا دەکرا). کە ئاودیو کراوە، نازانم چۆن خواردنەکە نەڕژاوە؟!.\n* لا١٢٥ نووسراوە: ( بۆ ئاو دەستیش لە بیست و چوار کاتژمێردا ، تەنھا پێنچ چرکە بۆیان ھەبوو داوای خۆڤالاکردن بکەن). ئەوەی پێداچوونەوەی بۆ کتێبەکە کردووە، نازانێ ڤالا یانی چی، دەنا کەس لە ئاودەست خۆی ڤاڵا دەکات؟!دواتر پێنچ چڕکە بەشی ھیچ دەکات؟!!.\n* ١٢٧ نووسراوە: (ڕەگەز عەرەب بوو). نەتەوە دروستە، نەک ڕەگەز.\n* لا١٣٢ نووسراوە: ( ھەردوولایان، واتا ئومێد و ئەنوەر سەعید، بە نھێنی کارەکەیان دەکردوو کەس بە ئەویتری نازانی و کارەکەیان لە یەکتری دەشاردەوە، چونکە دەبوو زۆر بە نھێنی بێت لە بەر بەعس، ھەردوولایان پێیان وابوو تەنھا خۆیانن لای سەید عومەر ئەو کارە نھێنییە دەکەن). بەڵام پێشتر ڕۆماننووس لە لاپەڕە ١١٤ دا ئەمەی نووسیوە: (ئەو کارە نھێنییەی ئومێد کردی بۆ شۆڕش(مەبەستی پێش ڕاپەڕینە) ئەگەر کەس نەیزانیبێت، بەڵام خۆ ئەنوەری سەعید عەوڵا دەیزانی؟). ئەمەش پارادۆکس و ھەڵەیەکی زەقە لە ڕۆمانەکەدا.گریمان ئەگەر مەبەستی ڕۆماننووس بە زانینی کارەکەی ئومێد، ئەو کاتە بێت کە ئەنوەر دەچێتە شاخ و دەبێتە پێشمەرگە، ئەمەشییان ھەر ھەڵەیە. چونکە لەلایەکەوە ئەوان پێشتر ھیچ یەکتر ناسینێکییان نەبووە، لەلایەکی دیکەشەوە ئاسان نەبوو متمانە بە کەسێک بکەیت لە کارێکی ڕێکخستنی و نھێنی ناو شاردا، ئەگەر ئەو کەسە نەناسیت وجێگەی بڕوادارییەکی قووڵ و پتەو و ھاوڕێیانە و مرۆییانە نەبا.\n* لا ١٣٧ نووسراوە: ( ھەستە شاراوەکانی خۆی ڤەشارێت). کە شاردراوە بووە، چ پێویستی بە ڤەشاردنە؟!.\n* لا١٤٢ نووسراوە: (چیاد بە ھۆی ئومێدەوە لە ڕۆشنبیرییەکی سەرەتاییەوە فێری ڕۆشنبیرییەکی زۆر بوو). کەچی پێشتر لەلا ١٣٩ دا دەڵێت: ( دەبووایە دائیرەی ئەمن بیکاتە ڕۆشنبیرو پێشتریش ھەر خۆی لەڕۆمانەکەدا دەڵێت کە دەیان خول لەلایەن ئەمنەوە بۆ چیاد کرابووەوە). ئیدی خوێنەر نازانێت، کامەیان سەرچاوەی ڕۆشنبیریی چیاد بوونە، ئومێد یان دائیرەی ئەمن؟!.\n*لا١٤٣ نووسراوە: ( ھەموو گیانی تێک قژقژا). ئەوە خەڵکە تێکدەقژێت، نەک گیانی مرۆڤ.\n* لا١٤٣ نووسراوە: (ئومێد داوای لە چیاد کرد دەستی نەگێڕێتەوە دواوە و بیکوژێت و لە کۆڵ خەمەکانی دنیای بکاتەوە). کەچی لە لا ١٤٥دا ئەمجارەیان ئومێد دەڵێت: (سەختە تۆ ھەست بەوە بکەیت ھەر دەبێت بکوژرێیت، سەختە بە جێھێشتنی ژیان وئەم ڕوحە شیرینەی کە ھەموومرۆڤێک حەز بە مانەوەی دەکات). ئایا ئەم دوو ھەڵوێست و تێگەیشتنەی ئومێد لەگەڵ یەکتری یەکدەگرنەوە ؟.\n* ١٤٦ نووسراوە: ( ڕووی دەمانجەی ئاراستەی سینگی کرد). ڕوو بە مانای لایەکی دەمانجەکە، بۆیە لوولە گونجاوترە.\n* لا١٦٠ نووسراوە: (ھەر دەڕۆیشت و دەیویست خۆی لەم ناوچە ترسناکە دوور بخاتەوە، ھەموو گیانی شەلالی ئارەقە بوو. دڵی بە سستی لێی دەدا و ھەناسە بڕکێی بوو). ئەگەر کەسێک ڕابکات و ھەناسە بڕکێی بێت، دڵی بە سستی لێ دەدات یان بە خێرایی؟!!.\n* لا١٦٣ نووسراوە: ( ئەمجارەیان لە ژوورێکی تاکەکەسی ئەمن خۆی دۆزییەوە، ژوورەکە شوێنی ئاودەست بوو سیخناخ بوو،کردبوویانە شوێنی ئازاردانی زیندانییان). کە تاکە کەسی بووە، چۆن سیخناخ بووە؟.کە کراوەتە ژووری زیندانیش، واتا وەکو تواڵیت نەماوەتەوە. لە ھەردوو دەربڕینەکە سیخناخ ھەڵەیە.\n* لا ١٦٧ نووسراوە: (باران و سەرما جەستەیان خاپوور کرد). سەرما جەستە خاپوور ناکات، بەڵکو ڕەقی دەکاتەوە. کەس ناڵێت لە سەرما خاپوور بووم، بەڵکو دەڵێن: ڕەق بووم.\n* لا١٨١ نووسیویەتی: ( ئومێدو دوو زیندانییەکەی تر، چاویان لە ھەموو شتێک دەکرد کاتێ بردرانە بەغدا لەلایەن دائیرەی ئەمنەوە). دەبوو ڕۆماننووس بزانێت، کە بەعس ھیچ زیندانییەکی بێ چاو بەستن نەدەبردە ھیچ شوێنێک. بە تایبەتی ئەگەر ئەو زیندانییە بە تۆمەتی سیاسی گیرابا و ئەحکام خاسە بیگربایەتەوە.\n*لا ١٨٢نووسراوە: ( ڕەوە چۆڵەکە و مەل و ڕیشۆڵە و کۆترو تیترواسک و تەیرو تواڵ). تەنھا مەل، یاخود تەیرو تواڵ بەس بوو.\n*لا ٢١٧ نووسراوە: ( تێنوەتی خۆی شکاند و خۆی ڤاڵا کرد). ڤالا لێرەدا بۆ مەبەستێکی دیکە بەکار دێت..\n* لا ٢٠٩ و ٢١٢ نووسراوە: ( جار جارە خاتوون و نەسرین و دلاوەر دەھاتە دیدەنی ئومێد لە زیندانی ئەبو غڕێب).واتا تەنھا ئەمانە چوونە بۆ دیدەنی .کەچی لەلاپەڕە ٢٢١ ئەمجارەیان دەنووسێت: (چیتر خاتوون و نەسرین و دلاوەرو کاوە و خزم و کەس و کارو برادەرەکانی ڕێی دووری بەغدا نابڕن و ناچنە دیدەنی ئومێد). ئەمە مانای وایە، ھەر تەنھا ئەو سێ کەسە دیدەنی ئەویان نەکردووە لە زیندان، ئەمەش ھەڵە و پارادۆکسی گێڕانەوەیە کە بە سەر ھەڵەبڕی کتێبەکەش تێپەڕیوە.\n*لا ٢٢٠ نووسراوە: (ئومێد دوای سێ ساڵ لە زیندانیکردن لە ٦/٩/١٩٨٨ ئازاد کرا) واتا لە ساڵی ١٩٨٥ بردراوەتە ئەبو غرێب و زیندانیکراوە. بەڵام ڕۆماننووس لە لا ١٨٥ دا، لە سەردەمی ئومێد ئەو کاتەی دەیبەن بۆ زیندان باسی ئەنفال و کیمیاباران و ڕاگواستن دەکات، کە ئەو کارەساتانە دوای ئەو ساڵە بە سەر ئێمە داھاتن، جگە لە جینۆساییدی بارزانییەکان.\n*لا ٢٣٢ نووسراوە: ( بە گەلەکۆمەکێی خەڵکی گوند خانووی بۆ چێکرا). لێرەدا گەلەکۆمەکێ بە مانای ھەرەوەزی بەکار ھاتووە، بەڵام ئەم دوو وشەیە ئاسمان و ڕێسمان جیان لە یەکتری، چونکە گەلە کۆمەکێ، ئەقڵێکی پیلانگێڕیی و نەیاری لە پشتە، بە پێچەوانەی ھەرەوەزی، کە مانای دۆستایەتی و گیانی ھاوکاری دەگەیەنێت.\n*لا ٢٥١ نووسراوە: ( ١٣/٢/١٩٨٩ئەمە دوا لاپەڕەی یاداشتەکەمە، چونکە کاتژمێر دوانزە دەبێ بچمە لای ئومێد بە مەبەستی کوشتنی). بەڵام پێشتر ڕۆماننووس لەلاپەڕە(١٣٧)دا نووسیویەتی:( کاتەکە نزیک نیوەڕۆبوو) واتا نەبۆتە نیوەڕۆ، جگە لەمەش ڕۆمانووس دەڵێت: ( چەند قوتابییەک بۆ تاقیکردنەوەی بە کەلۆریای شەشەمی ئامادەیی، لە غاباتی کوران سەعییان دەکرد و کەسی تری لێ نەبوو). بەڵام بە پێی بیرەوەرییەکانی چیاد بێت، ئەو لە ١٣/٢/١٩٨٩ چووە بۆ کوشتنی ئومێد، کە ئەمەش ھاوکاتی تاقیکردنەوەی بە کەلۆریای پۆلی شەشی ئامادەیی نییە .چونکە ئەم تاقیکردنەوەیە لە وەرزی ھاوین و لە سێی شەش دەستی پێ دەکردوو مانگی دوو پشووی قوتابخانەکان بوو. ئەمەش ھەڵەیەکی دیکەیە.\nبێگومان دووبارەکردنەوەی ڕووداوێک، ئەگەر بەمەبەستی پێشھات و ڕووداوی تازە بێت و گێڕانەوەیەکی جیاوازتر بە ڕۆمانەکە بدات، ئاساییە، بەڵام ئەگەر کاوێژکردنەوەی ھەمان ڕووداوو دەربڕینەکانی پێشووتر بێت، پێویست ناکات ھێندە پاتە بکرێتەوە، چونکە ھیچ سەرنجێکی خوێنەر ڕاناکێشیت.لە ڕۆمانی کتێب فرۆشیشدا، لە چەندین شوێن ھەست بە دووبارە کردنەوەی ھەمان بابەت و ڕووداو دەکەین: وەک:\nچەند نموونەیەک لە ڕێنووسی ھەڵەلە کتێبەکەدا:\nئەم ڕۆمانە، گەرچی پێداچوونەوەی زمانەوانی بۆ کراوە، بەڵام بەگشتی ڕێنووس و زمانی نووسینی کتێبەکە، چەندین ھەڵەی لە ڕووی داڕشتن و ڕستەسازیی وکردارەکانی ڕێزمان تێدایە، کە مانای دەربڕینەکانی شێواندووە. وەک:\n*لا ١٦ نووسراوە: (ئومێد کە یەکەمین جار بە نەمانی مەیلی خۆشەویستی خاتوونی زانی بۆ ئەو) لێرەدا، مەبەست لە ئومێدە، کە خاتوون خۆشەویستی بۆ نەماوە.کەچی تەنھا بە دانانی جێناوی کەسی سێیەمی تاک لە ڕستەکەدا، چۆن سەرتاپای مانای ڕستەکەی گۆڕیوە.\n* لا ١٧نووسراوە: (ددان بەوەدا بنێت).دان بەوە دابنێت دروستە.\n*لا ٣٣ نووسراوە: (ھاواری ئاوی کرد ئاوم دەنێ خنکام). سەرنج لەم جۆرە داڕشتنە بدەن؟ مرۆڤ کە تێنووی بوو ھاواری ئاو دەکات، یان داوای ئاو دەکات؟.\n* لا١٢٤ نووسراوە: (قووتویەک ماستی بچووک). ئەگەر بەپێی ئەم داڕشتنە بێت، دەبێ ماستی گەورەش ھەبێت!!.\n* لا١٣٨ نووسراوە: (نەیدەتوانی یەک پەیڤانیش بنووسێت). یەک تاکە، پەیڤان کۆیە.\n*لا ١٤٩ نووسراوە: ( دەستم ناچێتە مامۆستاکەی خۆم بکوژم). سەرنج لەو داڕشتنە بدەن.\n* لا١٦٩ نووسراوە: (وردە تەکانی دایە ھزرو مێشکی خۆی). ئایا تەکان دەدرێتە بەر ھزرو مێشک؟.\n* ١٧١ نووسراوە: (کوڕی گو دانی پێدا بنێ).کوڕی گوو،چ جوانییەکی زمانەوانی تێدایە؟.\n* لا١٨٦ نووسراوە: (ھەڵمژینی ھەوای ئازادی چ تامێکی خۆشی ھەیە). زۆر لە نووسەرانی ئێمە، جیاوازی لە نێوان تام و چێژ ناکەن و پێیان وایە وەک یەکن. تام بەرجەستەیە و کردارێکە ھەستی پێ دەکرێت، بەڵام چێژ نابەرجەستەیە. کەس دەڵێ ئەو گۆرانییە ئەو ھەوایە کە نەدەبینرێت و نەھەستیشی پێ دەکرێت زۆر بەتام بوو؟.\n* لا٢١٧ نووسراوە: ( چۆن چاوەکانی تێر لە بینینی تێر بکات).\n* لا ٢١٨ نووسراوە: ( جگە لە خەم و خەفەت و ئاخ ڕشتن ھیچی دیکەی پێوە نەمابوو). بۆ نەمابووەوە دروستە!\n* لا٢٣٢ نووسراوە: (کاتی خۆی، بابی ژنی لەم گوندە بۆی ھێناوە). کورد وتەنی، زمانەکەی دووکەڵ دەکات.!\nبێگومان دوای ئەوەی چیاد بۆ کوشتنی ئومێد دەچێتە غاباتی کوران، بەڵام دەستی ناگرێت ئەو بکوژێت، ئیدی خۆی دەکوژێت. ئەم ڕووداوە بە پێی گێڕانەوەکانی ڕۆمانەکە بێت، ساڵی ١٩٨٥ دەکات.چونکە لە سەر ئەو ڕووداوە، ئومێد دەگیرێت و سێ ساڵ زیندانی دەکرێت و دواتریش لە ٦/٩/ ١٩٨٨ ئازاد دەکرێت. دوای خۆکوشتنی چیاد، دەفتەری بیرەوەرییەکانی دەکەوێتە دەست ئومێد و ئەویش دەیپارێزێت تا ئەو ساتەی لە زیندان ئازاد دەکرێت. بەڵام ئەوەی لێرەدا جێگەی سەرنجە ئەوەیە، کە چیاد چوار ساڵی دوای نەمانی، بیرەوەرییەکانی خۆی نووسیوەتەوە لە ساڵی ١٩٨٩.کە ئەمەش ھەڵەیەکی دیکەی زەقە. چونکە کەسێک کە لە ژیان نەما،چۆن بیرەوەرییەکانی دەنووسێتەوە؟! ڕەنگە ڕۆماننووس لێرەدا مەبەستی جۆرێک لە فەنتازییا و خەیاڵ سازیی بێت، بەڵام ئەمە لۆژیکی نییە. چونکە دواجار ئەو مێژوو دەگێڕێتەوە، باسی سەردەمێکی سیاسی و تێکۆشانی چەند کەسێک دەکات. بۆیە دەبێت زەمەن و مێژووی ڕووداوەکان، یەکبگرنەوە لە گەڵ گێڕانەوەی ڕووداوەکان. ھاوکات ھەر لە ڕۆمانەکەدا، چەند وشەیەکم کەوتنە بەرچاوکە لە دوای ڕاپەڕینەوە دێنە ناو فەرھەنگی کوردیی و بە بڕوای من بەرلە ڕاپەڕین بوونییان نەبووە. وەک (دانوستاندن لا٧٧/کواڵیت لا١١٠/ کۆنتڕۆل لا١٣١/تواناسازیی لا٢٠٠/ تایفەگەریی لا ٢٠٠).دواجار بەڵامەوە وەک خوێنەرێک مایەی ھەڵوەستەکردن بوو، کە چۆن ئەو ھەڵانە بە سەر نووسەری ڕۆمانەکە تێپەڕیون، کە نووسەرێکی دیارو ئەزموونێکی زۆری نووسینی لەو بوارە ھەیە. ڕەخنەی یەکەمیش لەم ڕووەوە ئاراستەی زمانەوانی کتێبەکە دەکرێت، چونکە دواجار ئەو وەک فلتەرێک دەبووایە ئەو ھەڵانە ڕاست بکاتەوە، بە تایبەتیش ئەوەی پەیوەندی بە ڕێنووس و زمانەوە ھەیە. کە پێ دەچێت بەرلە چاپکردنی ڕۆمانەکەی بینیبێت و پێداچوونەوەی بۆ کردبێت چونکە من پێشتر وەک خوێنەرێک، ھیچ کتێبێکی ئەم نووسەرەم بەو ڕێنووس و زمانە سەقەتە نەخوێندۆتەوە!!\n• کتێبفرۆش، ڕۆمان، نووسینی: سابیر ڕەشید، ساڵی چاپ ٢٠٢٠.


سامسۆنگ هەستەوەری کامێرای Bright HMX ـی بە ڕوونی 108 مێگاپێکسڵ بۆ مۆبایلە زیرەکەکان ڕاگەیاند – کەی ئای تی ئێن\nرەقەکاڵا 12, ئاب 2019\nسامسۆنگ هەستەوەری کامێرای Bright HMX ـی بە ڕوونی 108 مێگاپێکسڵ بۆ مۆبایلە زیرەکەکان ڕاگەیاند\nلە پێشووتردا کۆمپانیای شاومی چینی ڕایگەیاند کە مۆبایلی داهاتووی زنجیرەی Redmi خاوەن کامێرایەک دەبێت بە ڕوونی 64 مێگاپێکسڵ بە بەکارهێانی هەستەوەری ISOCELL GW1 ـی کۆمپانیای سامسۆنگ. ڕەنگە کۆمپانیاکە بایەخ نەدات بە ڕاگەیاندنی ئەو مۆبایلە نوێیەی Redmi و لە جێگەی نوێترین مۆبایلی زنجیرەی Mi بە خاوەن کامێرای 108 مێگاپێکسڵییەوە ڕابگەیەنێت. بە هۆی ئەوەی ئەمڕۆ سامسۆنگ هەستەوەری کامێرای Bright HMX ـی بە ڕوونی 108 مێگاپێکسڵی تایبەت بە مۆبایلە زیرەکەکان و بە هاوبەشێتی لەگەڵ کۆمپانیای شاومی چینیدا ڕاگەیاند.\nهەستەوەرە نوێیەکەی کۆمپانیای سامسۆنگ توانای هەیە بە ڕوونی 64 تاوەکو 108 مێگاپێکسڵ و بە وردی نیشاندانی 12,032 بە 9,024 پێکسڵ وێنەکان بچرکێنێت. بەمەش هەستەوەرەکە دەبێتە یەکەمین هەستەوەری کامێرای تایبەت بە مۆبایلە زیرەکەکان کە توانای چرکاندنی وێنەی ڕوونی 100 مێگاپێکسڵ تێبپەڕێنێت.\nهەستەوەری نوێی کامێرای Bright HMX ـی سامسۆنگ توانای هەیە قەبارەی بۆ 1/1.33 زیاد بکات، ئەمەش بە مەبەستی زیادکردنی ڕووناکی لە دۆخی ڕووناکییە کەمەکاندا. خاوەن تایبەتمەندی Tetracell ـە کە دەتوانێت 4 پێکسڵ بکات بە 1 پێکسڵ و وێنەیەکی 27 مێگاپێکسڵی ڕووناک بەرهەم بهێنێت. هەروەها خاوەن هەستەوەری Smart ISO ـە بۆ پڕکردنی نیشانە ئەلکترۆنی و ڕووناکییەکان و کەمکردنەوەی ژاوەژاوەکان.\nهەروەها هەستەوەرە نوێیەکەی سامسۆنگ پشتگیری لە تۆمارکردنی ڤیدیۆکان دەکات بە ڕوونی 6K و بە وردی نیشاندانی 6016 بە 3384 پێکسڵ و 30fps، بەبێ لەدەستدانی هیچ ناوچەیەکی بینین.\nئەوەی جێگای ئاماژە پێکردنە، کۆمپانیای شاومی چینی یارمەتیدەری سامسۆنگ بووە بۆ بەرهەمهێنانی هەستەوەری کامێرای Bright HMX تایبەت بە مۆبایلە زیرەکەکان. وا بڕیارە لە کۆتاییەکانی ئەم مانگەدا سامسۆنگ دەست بکات بە بەرهەمهێنانی هەستەوەرەکە. ئەمە لە کاتێکدایە کە هیچ کام لە سامسۆنگ و شاومی ناوی یەکەم مۆبایلیان بە خاوەن هەستەوەرە نوێیەکەی کامێرایەوە ئاشکرا نەکردووە، بەڵام پێشبینی دەکرێت مۆبایلی Xiaomi Mi Mix 4 ببێتە یەکەمین مۆبایل کە خاوەن هەستەوەرە نوێیەکەی سامسۆنگ ببێت.\nتاگەکان Camera Redmi Samsung Samsung Bright HMX Xiaomi Xiaomi Mi Mix 4 سامسۆنگ شاومی هەستەوەر هەستەوەری کامێرا هەواڵ


هێزه‌کانی پاکسـتان له باشوری وه‌زیرسـتان شه‌ڕی توند له‌گه‌ڵ میلیتانه‌کاندا ده‌که‌ن\nهێزه‌کانی پاکسـتان ڕۆژی یه‌کشه‌ممه شه‌ڕێـکی توندیان له‌گه‌ڵ ئه‌و میلیتانانه‌دا کرد که به‌رگریـیان له مۆڵگه سه‌ره‌کیـیه‌کانی خۆیان دکرد له شوێنه شـاخاویـیه‌کانی باشوری وه‌زیرسـتاندا که ناوچه‌یه‌کی خێڵه‌کیـیه و ده‌که‌وێته نزیـک سـنووره‌کانی ئه‌فغانسـتان.\nهێزه سه‌ربازیـیه‌کانی پاکسـتان به پاڵپـشـتی فڕۆکه جه‌نگیـیه‌کان به‌رده‌وامن له نزیـک‌که‌وتنه‌وه له مۆڵگه‌ی سه‌ره‌کی میلیتانه‌کان، ئه‌مه‌ش له دووم ڕۆژی هه‌ڵـمه‌ته به‌رفراوانه‌که‌یاندا له دژی یاخیبووانی تاڵیبان و قاعیده له‌وێ.\nکاربه‌ده‌سـتان ده‌ڵێن له 24 کاتژمێری یه‌که‌می ئۆپه‌راسـیۆنه‌که‌دا 60 چه‌کدار و 5 سه‌ربازی پاکسـتانی کوژراون.\nگوته‌بێژی له‌شـکری پاکسـتان ژه‌نه‌ڕاڵ ئه‌تهه‌ر عه‌باس ده‌ڵێت ڕۆژی شه‌ممه نزیکه‌ی 30 هه‌زار سه‌رباز له سێ قۆڵه‌وه هێرشـیان کردۆته سه‌ر میلیتانه‌کان که ژماره‌یان نزیکه‌ی 10 هه‌زار چه‌کدار ده‌بن.\nله‌شـکری پاکسـتان ده‌ڵێت سه‌ربازه‌کانی ڕۆژی شه‌ممه ده‌سـتیان به‌سه‌ر بنکه‌یه‌کی تاڵیباندا گرتووه له شـاخێـکدا له ده‌وروبه‌ری ناوچه‌ی سپینکه‌ی ڕه‌غزای.\nئه‌م ئۆپه‌راسـیۆنه له‌شـکریـیه که له‌مێژه‌وه چاوه‌ڕوان‌ده‌کرا پاش ئه‌و زنجیره هێرشـانه دێت که له ماوه‌ی دوو هه‌فته‌ی ڕابردوودا کران و زیاتر 175 که‌سیش تیایاندا کوژران. حکومه‌تی پاکسـتان تاڵیبانه‌کانی وڵاته‌که‌ی که بنکه‌یان له باشوری وه‌زیرسـتانه به‌و هێرشـانه تۆمه‌تبارده‌کات.


Sardar Sattar 06/05/2019 - 13:42 بڵاوکراوەتەوە لە جیهان\nسەرۆکی ویلایەتە یەکگرتووەکانی ئەمریکا، لە پەیامێکدا پیرۆزبایی مانگی رەمەزانی لە موسوڵمانانی ئەمریکا و جیهان کرد.\nلەو پەیامەدا دۆناڵد ترەمپ، سەرۆکی ئەمریکا وێڕای پیرۆزباییکردنی هاتنەوەی مانگی رەمەزان، ئاماژەی بەوە داوە کە موسوڵمانان لە ڕێگەی بەڕۆژووبوونەوە، وزەی خۆیان نوێ دەکەنەوە بۆ گەیشتن بەو ئامانجەی لە گەشتە ڕۆحییەکەیان گرتوویانەتە بەر.\nهاوکات ئامۆژگاریی ئەوەشی داوە کە لە ڕەمەزاندا ”دەرفەتێک بۆ ھەموومان ڕەخساوە تا پەی بەو نیعمەتانە ببەین کە پێمان بەخشراون و بەیەکەوە کار بکەین بۆ ھاوڕێیەتییەکی مەزنتر. بەیەکەوە، لە ژێر ڕۆحیەتی مانگی ڕەمەزاندا، دەتوانین فرەیی و ڕێزی زیاتر بۆ کۆمەڵگەکەمان وەدی بێنین“.\nباسی لەوەش کردووە کە مێلانیای هاوسەری لەگەڵیدایە بۆ ئەوەی باشترین ئاواتەکان بۆ موسوڵمانانی ئەمریکا و جیهان بخوازن.


ئەبوبەکر جاف : تەنیابوونەوەی پارتی . – WTARIKURD\nئەبوبەکر جاف : تەنیابوونەوەی پارتی .\nسەبارەت بە پرۆژەی كاری هاوبەش و ئەگەری یەكگرتنەوەی یەكێتی و گۆڕان .\nیەكگرتنی دوو هێز یان چەند هێزێكی سیاسی لە بەرانبەر هێزو بەرەیەكدا، زۆر واریدەو لە تەواوی دونیادا ڕودەدات . چ جای ئەوەی پرۆژەی كاری هاوبەش و یەكگرتنەوەی ( دوو هێزی وەك گۆڕان و یەكێتی ) كە لە یەك ڕەحمدا لە دایكبوون و چاوەروانكراوەو ئێستا نا لە ئایندەیەكی دوریشدا بێت . لە ڕوی فەلسەفەو فكری سیاسییەوە لاریمان لەوە نییە كە ئەم پرۆژەی هاوكاری و پێكەوە بوون و دواتریش یەكگرتنە بەر مەبنای ( بەرەگرتن لە پارتی دروستبووە ) هیچ پرۆژەو گوتارێكی فكریی لە پشتەوە نییەو تەنیا بابەت بوونی نەیارێكی سیاسی هاوبەشە . ئەمە ڕاستەو لە ئاستی كڵۆڵی پرۆژەی گەورەو ستراكتوریدایە . بەڵام ، دەبێت پارتی تێبگات : لە دونیای سیاسەت و سیاسەتكردن و ناو فەزای گشتی سیاسی نەك شتی وا ڕودەدات ، بەڵكو ناچاری و پێویستی ناو فەزای سیاسی و ململانێ و گەمەكانێتی . ئەوەی جێگەی بەزەیی و مایەی غەمخواردنە : پارتی ئەم پرسە بكاتە جێگەی گلەیی و گازندە لەوەی یارو هاوپەیمانێكی ستراتیژی چێهێشت و تەنیای كردەوە .\nدەبێت دەسبەرداری تێۆری پیلانگێڕی ببێت و چۆرێكی دیكە بیبینێت و بینای سیاسەتكردنی لە سەر هەڵچنێت . ئەم پرۆژەی پێكەوە كاركردنەی گۆڕان و یەكێتی تازە نییە جیابوونەوەی نەوشیروان و بزوتنەوەی گۆڕانیش بۆ ئەم مەبەست و ئامانجە بوو ، واتە ستراتیژی جیابوونەوەكە بۆ گەڕانەوە بوو بە شێوازێكی دیكەو بۆ گۆڕانیش چووە سەر . نەیاری سیاسی و بیناكردن و بونیادنانی پرۆژەی سیاسی لە سەر دەرككردن و پەیبردن بە كەموكورتییەكانی هیزی بەیار ئاساییەو دونیای سیاسی ئەمڕۆو پراگماتیكی فەزای سیاسی هەروایە .\nئەوەی ئاسایی نییە بۆ هێزێكی وەك پارتی، ئەوەی كە هیچ دەرئەنجامێكی نابێت ، ئەوەیە تۆ لە بری پێداچوونەوەو چاو خشاندنەوە بە سەیاسەت و گوتاری سیاسی خۆتدا ، هێرشێك لە ئاستێكدا سەر ڕێگا بخەیت كە ئەزموونكراوەو جەریمەتە دووبارەو چەند بارەی بكەیتەوە . جنێودان و كردنەوەی پەیج و ئەكاونت بە مەبەستی هێرشی شەخسی و جنێودان و فۆكس خستنە سەر كەسێك و وێناكردن و نیشاندانی وەك دوژمن و نەیاری سەرسەخت ، خستنە گەڕی ماكینەی گەورە بۆ بچوككردنەوەی پرسەكە وەك ئەوەی مەسەلەیەكی شەخسی بێت ، قڕانێك ناهێنێت. پارتی هێزێكە دەتوانێت لە بری گرەوكردن لە سەر تیۆری پیلانگێڕی ، گوتاری دیكە ئەزموون بكات . دەتوانێت بە دوای جۆری دیكە لە هاوپەیمانێتیدا بگەڕێت .\nپارتی دەبێت و ناچارە لە هەناوی خۆیدا بۆ كەلێن و درز بگەڕێت ، هەناوی پارتی داغان بووە، هەناوی پارتی توشی سەرەتان بووە ، شەڕەكە لە ناو ماڵی خۆیدایە . چاوخشاندنەوەو پێداچوونەوە نە سەر چەندین پرسی حزبیبوون و پارتایەتیكردن ” ناعەدالەتی ، پەیڕەوكردنی شێوازو میكانیزمی كلاسیكی و هیراركییانەی حزبایەتیكردن ، چارەسەركردنی تۆڕی مافیاییانەی چەتەو شەوكوت و بزنسی ناشەرعی ، بە جددی وەستان لەسەر پرۆژەیەك جیاوازی پارتایەتیكردن لە سلێمانی و گەرمیان .\nچڕكردنەوەو وەستانی یەكەم و كۆتایی لە سەر ( نەیارێكی سیاسی و بە تایبەتر بە شەخسیكردن ) پرسگەلێك ، هەم پەراوێزخستن و ئیهمالكردن و لە بیركردنی كێشەو پرسە ناوخۆییەكانە ، هەمیش لە بیركردنی پرۆژەو خەونی سیاسییانەی ستراتیژییە ، چاوپۆشینیشە لەو ناعەدالەتییەی لە هەناوی ۆارتیدا وەك مۆرەو خەریكە جەستەی بە تەواوی فشۆڵ دەكات .\nعەتا قەرەداخی : بۆ مامۆستا سەلاحەدین بەهادین بە گەڕانەوەت شانازیەکەت لە دەست دەدەیت .\nبورهان شێخ ڕەئوف : ئەردۆغان ـ داود ئۆغلووشى وەلانا .


له هه‌نگاریا یاسایه‌كى نوێ بۆ بێلانه‌كان ده‌ده‌رده‌چێت\nهەواڵ / جیهان :: 15/10/2018 :: 180 جار بینراوە\nهه‌نگاریا یاسایه‌كى نوێ له‌باره‌ى ئه‌و كه‌سه بێلانانه‌وه ده‌رده‌كات كه له‌سه‌ر شه‌قامه‌كان ده‌ژین، به‌پێى یاساكه‌ش ئه‌و كه‌سانه ده‌ستگیرده‌كرێن.\nماوه‌یه‌ك له‌مه‌وبه‌ر په‌رله‌مانى هه‌نگاریا یاساى مانه‌وه‌ى كه‌سانى بێلانه‌ى له‌سه‌ر شه‌قامه‌كان هه‌مواركرده‌وه، پاش ماوه‌یه‌ك یاساكه به كۆمه‌ڵێك بڕگه و مادده‌ى نوێوه په‌سه‌ندكرا، بڕیاریشه هه‌فته‌ى داهاتوو بچێته بوارى جێبه‌جێكردنه‌وه.\nبه‌پێى ده‌قى یاساكه: "شوێنى مانه‌وه بۆ ئه‌و كه‌سانه دابینكراوه، له ئه‌گه‌رى جێبه‌جێنه‌كردنى یاساكه‌شدا ئه‌و كه‌سانه ده‌ستگیرده‌كرێن و سزاده‌درێن".\nله‌دواى ده‌رچوونى یاساكه ناڕه‌زایه‌تى لێكه‌وته‌وه و چالاكوانانى ئه‌و وڵاته یاساكه‌یان به نادادپه‌روه‌رانه له‌قه‌ڵه‌مدا، چونكه مه‌ترسى سزادان و به‌ندكردن ده‌خاته‌سه‌ر ئه‌و كه‌سانه‌ى كه له‌سه‌ر شه‌قامه‌كان ده‌مێننه‌وه.\nزوڵتان ئەکنا، بەڕێوەبەرى دامەزراوەى نیشتەجێبوونى هه‌نگاریا ده‌ڵێت :" تاکو بتوانین ڕێژەى ئەو بێلانانە کەمبکەینەوە، پێویستیمان بەسەرچاوەیەکى به‌هێزى داهات هەیە".\nهاوكات حكومه‌تى هه‌نگاریا بۆچوونى خۆى له‌وباره‌وه ئاشكراكردووه و رایگه‌یاند :"نزیکەى 9 هه‌زار و 800 جێگاى شەوانەمان بۆ ئەو بێلانانە دابینکردوە، نزیکەى 32.2 ملیۆن دۆلاریش تەرخانکراوە بۆ کەمده‌رامەت و دەستکورتەکان تاکو بتوانن هیچ نەبێت ئەو رێژەیە کەمبکەینەوە".\nبەپێ ئامارە ناڕەسمییەکان، نزیکەى 30 هەزار مرۆڤى بێلانە لەبۆدابێستى پایتەختى هەنگاریا هەن، به‌شێك له‌مانه‌ش بریتین له كه‌سانى په‌نابه‌ر كه ئه‌و وڵاته به‌كارده‌هێنن وه‌ك پردێك بۆ گه‌یشتنیان به وڵاتانى ترى ئه‌وروپا و وه‌رگرتنى مافى مانه‌وه.


پێدانا ناسنامەیا نەتەوەیی ژ لایێ پەکەکێ ڤە! - دارکا مازی\nپێدانا ناسنامەیا نەتەوەیی ژ لایێ پەکەکێ ڤە!\nروژا كو پەکەکە هاتیه دامه‌زراندن هەیا نها پەکەکە خوە وەکو چاڤکانیا پێدانا ناسنامەیا نه‌ته‌ویێ د دەتە ناساندن، ژ بلی وان کەسێن کو ئەو ب کورد دبینیت چ کەسەکێ دی ماف نینە خوە ب کورد بزانیت و ببێژیت ئەز کوردم، ژ دەرڤەی ئایدۆلۆژییا پەکەکێ نابیت هیچ کەس و ئالیەک ببێژیت ئەز وەلاتپاریزم، ئەز کوردپەروەر و نیشتمانپەروەرم، بەلێ ئەڤە هزر و رامانێن پەکەکێ نە ژ بۆی پێدانا ناسنامەیا نەتوەیی ب هەر کەسکێ.\nهزرا دانا ڤێ ناسنامەیێ ژی، ژ بۆ سه‌رده‌مێ دەستهلاتداریا دێرێ ل سەر ولاتێن ئەورۆپی ڤەدگەریت، دەما ده‌ستهه‌لات د دەستێن دێرێ دا زەلامێن ئۆلی یێن مەسیحی بازرگانی ب ئەردێ بحەشتێ و پاکژکرنا مرۆڤان ژ گونەهان دکر، ناڤێ ڤێ بازرگانیا ئۆلی ب چه‌كێن بێ گونه‌هیێ ( صكوك الغفران ) دهاتە ناسکرن، ئه‌ڤ چه‌كه ژ لایێ زەلامێن ئۆلی یێن مەسیحی ل بەرامبەر لێخوەشبوون ژ گونەهێن وان گونەهکاران ب كوژمه‌كێ پاره‌ى دهاتنە فرۆتن. گونه‌هه‌كاران پارە ددا و كه‌نیسێ ژى چه‌كه‌ك به‌رانبه‌ر ددایێ ژ بۆ ژێبرنا گونه‌هێن وان ل جەم خوەدایێ مەزن. سەرەرایێ ڤێ یەکێ ل وی سه‌رده‌می ئەردێ بحەشتێ ژی دهاته فروتن و هه‌ركه‌سه‌كێ خواستبا پارچه‌كا عه‌ردى ل بحەشتێ ب دەست خوە ڤە بینیت دا چیتە دێرێ و پارچەیەک ئەردی ژ بۆ خوە کریت و پارەیێ خوە دەت و دێر ژی دا تاپۆیا ئەردێ بحەشتێ دەتە وی!\nپەکەکە ژی هه‌مان كاری هەر ژ سالا 1976ێ حەتا نها ل باكورێ كوردستانێ و ل ئه‌ورۆپایێ ب ناڤێ پێدانا ناسناما نه‌ته‌وه‌یی بوونى و پێدانا ناسناما جاشاتیێ ئەنجام ددەت. شەرت و مه‌رجێن پێدانا ناسنامەیا نه‌ته‌وی ل جەم پەكەكێ ئه‌ڤەیە كو تو ببیه یەک ژ ئەندامێن وان و لگور ئارمانجێن وان کار بکەی، ل سەر کەسەکێ ژی کو دخوازیت ببیتە ئەندامەکێ پەکەکێ پێدڤیە:\n1- یان ببیتە گه‌ریلا و بچیته چیا داكو جانێ خو ژده‌ست بدەت .\n2- یان ل هه‌موو خوەپێشاندانا سلوگان و وێنەیێ عبدوللا ئوجه‌لان بلند بكهت و ب سینگێ خو ڤه‌كه‌ت و ل ناڤ مالا خو ل ژۆرا مێڤانا بلند هەلاویسیت .\n3- یان کەسێ دخوازیت ببیتە ئەندام پێدڤیه باجێ بدەتە پەکەکێ.\n4-چەپ و راست رەخنەیان ژ پارتێن كوردستانی بگریت.\nلسه‌ر ڤان چار مه‌رجان ئه‌ڤە چه‌ندین ساله چالاکیێن خوە برێڤە دبەن و به‌دره‌وامیێ پێ ددەن .\nمه‌رجێن پێدانا ناسنامەیا جاشاتیێ ل جەم رێكخستنا پەكەكێ ژی ئەڤەنە :\n1- تو د ناڤا هەر رێكخستنه‌كا دی یا كوردى یان كوردستانی دا بی ل وی دەمی تو کرێگرتی و جاشی .\n2- گه‌ر تو سه‌روكێ وان یان جورێ خه‌باتا وان رخنە بکەی دیسا تو جاشی .\n3-باسکرن ل کوردستانەکا ئازاد و حەزکرن ژ ئالا و سەرۆک و رێبەرێن کوردان دیسا دچیتە خانا جاشاتیێ.\n4-ژ بلی ترکیێ هەر دەولەتەکە دی وەکە دوژمن ببینی بکی دیسا تو جاشی.\n5- نە ب تەنێ رەخنەگرتن ژ ئاپۆ، بەلکو خوە رەخنەگرتن ژ بچووکترین کادرێ پەکەکێ بەسە کو ناسنامەیا جاشایەتیێ ب تە بهێتە دایین.\nل سه‌ر ڤێ بنگەهێ پەکەکە بوویه بازرگانا پێدانا ناسنامەیێن نه‌ته‌وی و جاشاتیێ. ژ به‌ر ڤێ یەکێ ژی گه‌ر لێنێرەینەکا بله‌ز لسه‌ر دیروكا پەکەکێ بكەین دێ ژ بۆ مە دیار بیت كا پەکەکێ چەند باندۆر ل مروڤێن نه‌ته‌وى و دیموكراسى و چڤاكى كریه، ب ڤى ئاوایێ خوارێ :\n1- یان د ناڤا چڤاكی دا دێ هێتە ریسواکرن، مینا گه‌له‌ك هونه‌رمه‌ند و نڤێسه‌ر و ره‌وشنبیر وكورد په‌روه‌ر و كه‌سێن به‌رنیاسێن جڤاكى .\n2- یان كوشتیه و ژیانا وى ب داوی ئانییە .\n3- یان سزا دایە و كەچ و كورێن وان ب دارێ زۆرێ ژێ ستاندینه و كرینه گه‌ریلا .\n3- یان مال و ئەردێ وان شەوتاندینە و ناچار كرینه ژ گوندێن خوە یان باژێرێن كوردى كوچبه‌ر ببن ژ بۆ باژێرێن ترکیێ .\n4- هەژمارەک هەری زێدە یا هونه‌رمه‌ند و ره‌وشه‌نبیران ژ بەر گڤاش و گەف و زۆرداریا پەکەکێ ده‌ست ژ هونه‌رێ خوە یان نڤێسێن خوە یان خه‌باتا خوە بەردایە، هونه‌رمه‌ند هه‌یه ده‌ما ل ناڤ رێخستنا پەکەکێ دا و به‌شدارى ئاهه‌نگه‌كێ ببا زێده‌تر ژ ملیون كه‌سان ل باكور د ئاهەنگێ دا ئامادە دبوون، لێ ده‌ما هه‌مان هونه‌رمه‌ند ده‌ست ژ پەکەکێ بەردای و چالاكیه‌ك دی ئەنجام دای، ژمارا کەسێن ئامادە بوویی نەدگەهشت 10 كه‌سا، ئه‌و ژى نە ژبەرکو هونه‌رمه‌ند یێ خودان شیان نه‌بوو یان بینه‌ر نه‌بوو به‌لكو پەکەکێ ئه‌و كارێ حه‌قیر د ده‌رحه‌قا هونه‌رمه‌ندى دا دكر، د ئه‌نجام دا هونه‌رمه‌ند ناچار دبوو یان ب سەربلندی دەست ژ هونەرێ خوە بەردەت و داویێ ب ژییانا خوە یا هونەری بینیت، یانژی ب سەرشۆری ڤەگەریتە ناڤا پەکەکێ دا و خوە ره‌خنه بكه‌ت و خوە بێ رێز بكه‌ت و خوە بگەهینتە ئاستا سفرێ، تاكو سه‌ركردایه‌تیا پەكەكێ ژ وان قەبوول بكەت و ژییانا خوە یا هونەری بەردەوام بکەت.\nل ئەورۆپایێ کەسەک وەکو مارتن لۆسەر پەیدا بوو و د بەرناما خوە یا چاکسازییا ئۆلی دا رۆژەکێ سەرەدانا دێرێ دکەت و داخوازێ ژ کەنیسەیێ دکەت ل شوونا پارچەیەک ژ ئەردێ بحەشتێ، هەموو ئەردێ جەهنەمێ ب وی بفرۆشن! ب ڤێ داخوازێ هەر کەسەک تووشی سەرسۆرمانێ دبیت، چەوا دبیت کەسەک جەهەنەمێ ژ بۆ خوە بکریت! هەر چاوا بیت شییا هەموو ئەردێن جەهنەمێ ژ بۆ خوە بکریت، دەما ل دێرێ دەرکەفتی گۆتە خەلکێ من ئەردێ جەهنەمێ هەموو کری، ئێدی پێدڤی ناکەت هوون کەس ئەردێ بحەشتێ ب بوهایەکێ گران بکرن، ژبەرکو من جەهەنەم هەموو ژ بۆ خوە کری و هوون چ بکەن ئەز رێ نادەم یەک ژ وە بهێتە جەهەنەمێ! ل ئەورۆپایێ مارتن لۆسەر پەیدا بوو و خەلک هشیار کر و تەشقەلەیێن دێرێ ئاشکەرا کرن، گەلۆ ل کوردستانێ کی دێ ب ڤی رۆلی رابیت و راستییا پەکەکێ وەکو هەیی، وەکو بوویە داردەستا د دەستێ دەولەتێن داگیرکەر دا نیشانی کوردان دەت؟!


ئەو خەتانەی لە مەچەکتدایە چ نهێنیەکت بۆ ئاشکرا دەکات؟ ئەوەی خەتی چوارەمی هەبێت بۆ ئەم کارە باشترە - تۆڕی میدیایی خەڵک\nلێدوان نووسین ناچالاککراوە لە ئەو خەتانەی لە مەچەکتدایە چ نهێنیەکت بۆ ئاشکرا دەکات؟ ئەوەی خەتی چوارەمی هەبێت بۆ ئەم کارە باشترە\nهه‌ر وه‌ك چۆن ئه‌و خه‌تانه‌ی له نێو ده‌ستدا هه‌یه مانای تایبه‌تی خۆی هه‌یه، به هه‌مان شێوه‌ش خه‌ته‌كانی مه‌چه‌كت مانای جیاوازیان هه‌یه، ئه‌مه‌ی خواریشه‌وه دیارترین ئه‌و لێكدانه‌وانه‌ن كه بۆیان كراوه.\nده‌توانیت ته‌ماشای هێڵه‌كان بكه‌یت و هه‌ركامیان زیاتر ڕون و دیار بون ئه‌وا مانای ئه‌وه‌یه تۆ له‌و بواره‌دا چانست زیاتره.\nهێڵی یه‌كه‌می مه‌چه‌ك هێمایه بۆ ته‌ندروستی، به‌تایبه‌تیش ته‌ندروستی سێكسی و منداڵبون.\nهێڵی دووه‌می مه‌چه‌ك هێمایه بۆ سه‌روه‌ت و سامان.\nهێڵی سێییه‌می مه‌چه‌ك هێمایه بۆ ناوبانگ و هێز.\nئه‌و كه‌سانه‌ی كه هێڵی چواره‌میان هه‌یه ئه‌وا به‌ڵگه‌یه له‌سه‌ر ئه‌وه‌ی له هێڵی سێیه‌مدا زۆر به‌هێزن كه (ناوبانگ و هێزه).


(ڕەوانەکراوە لە عەشیرەتی جافەوە)\nجوگرافیا و عەشیرەت و تیرەکانی جاف[دەستکاری]\nبنەڕەت و وشەڕەتناسی[دەستکاری]\n^ "جافەکان و بنڕەتیان". سڵاو پاوە. لە ڕەسەنەوە ئەرشیڤ کراوە لە ٣٠ی کانوونی یەکەمی ٢٠١٩. لە ڕێکەوتی 11ی ئەیلوولی 2019 ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)


لە هەڵبژاردنی ئەمساڵدا گەنجان دڵنیانین دەنگ بەکام پارت بدەن - Radio Sweden Kurdish - رادیۆی سوید Radyoya Swêdê | Sveriges Radio\nلە هەڵبژاردنی ئەمساڵدا گەنجان دڵنیانین دەنگ بەکام پارت بدەن\nبڵاو کرایه‌وه fredag 28 februari 2014 kl 14.58\nنزیکەی ٤٥٠٠٠٠ گەنجی سویدی ئەم ساڵ بۆ یەکام جار دەتواننن لە هەڵبژاردنەکانی پەرلەمانی سویدا دەنگ بدەن، بەڵام زۆربەی زۆری ئەو گەنجانە دڵنیا نین دەنگ بە کام لایەنی سیاسی لەو هەڵبژارنەدا بدەن. زێنەب یوسەفزەییی یەکێکە لەو گەنجە دەنگدەرانە.\n- زێنەب یوسەفزەییی دەڵێت، من دەمەوێت بەشداربم و بەپێی توانا گاریگەریم لە سەر گۆڕانکاریەکان هەبێت. لەبەر ئەوەی من بە شێکم لە کۆمەڵگا. لە هەمانکاتدا مرۆڤ بەو ئەرکە هەڵبسێت کە توانای بەسیدا هەیە بەرەوە ئەو ڕوانگەی بەرێت کە خۆی دەوێت.\nزێنەب یوسەفزەییی تەمەنی ٢٠ ساڵە و دانیشتوای شاری ستۆکهۆڵمە. ئەمساڵ یەکەم جارە کە مافی دەنگدانی هەیە. زێنەب یوسەفزەییی دڵنیایە لەوەی کە دەنگدەدات، بەڵام هێشتا بڕیاریی نەداوە کە دەنگ بە کام پارت دەدات.\n- زێنەب یوسەفزەییی دەڵێت، لە ئێستادا بیرم لە زۆر لەوە نە کردۆتەوە کە دەنگ بە کام لایەن بدەم، بەڵام ئەو لایەنە دەبێت باش بێت بۆ کۆمەڵگەو ئەو بەڵێنانەی کە داویانە جێبەجێی بکەن.\nجێگەی ئاماژەیە کە لەساڵی ٢٠٠٢ هەتاوەکو ئێستا ئەمە ئەکەم جارە کە ڕێژەی ئەو گەنجانەی کە مافی یەکەم جار دەنگدانیاین هەیە کەمبکات. نزیکەی لە % ٦ ڕیژەی دەنگەرانی گەنج تایبەت بە هەڵبژارنەکانی ئەمساڵی پەرلەمانی سوید کەمی کردووە.\nلەهەمانکاتدا رێژەی ئەو دەنگدەرانەی کە تەمەنیان لە سەروی ٦٥ ساڵەوەیە زیادیکردووە ، کە ئەوان لە % ٢٦ هەموو دەنگدارەن پێکدەهێنن. بەراورد بە ساڵ مەزنان ئەوا دەرکەوتوو کە گەنجان لە کاتی دەنگداندا زۆر دوو دڵن لەوەی کە دەنگ بە کام لایەن بدەن.\nلە دواین ڕاپرسی تایبەت بە دەنگداران کە بیرۆی ناوەندی ئامار (Statistiska centralbyråns) لە مانگی دەی ساڵی ڕابووردوودا ئەنجامی داوە دەرکەوتووە کە نزیکەی تەنها، یەک لەسەر سێی ئەو گانجانەی کە تەمەنیان لە خواروی ٢٥ ساڵەوەیە وەڵمیانداوەتەوە کە لایەنگری کام پارت. ئەو ڕێژەیەش لە نێوە کەسانی گەورە ساڵدا دوو هێندەیە.\nهێنریک ئێکێنگرێن ئۆسکەرشۆن پرۆفیسۆری زانستە سیاسیەکان لە زانکۆی یۆتۆبۆری ڕوونی دەکاتەوە کە هەڵسوکەوتی گەنجان تایبەت بەگەنجان جیاوازە.\n- هێنریک ئێکێنگرێن ئۆسکەرشۆن دەڵێت، جوڵەو و هەڵسوڕان زۆر زیاترە لە نێو ئەم گرووپەدا بەراوەر بە گەورەساڵان کە خۆیان یەکلایکردۆتەوە و رێچکەیەکی ئایدۆلۆژیان گرتووەو بڕیاریان داوە لەوە کە دەنگ بە کام لەیەنی سیاسی دەدەن.\nیەکێکی تر لەو گەنجانەی کە مافی دەنگدانیان هەیە ڕوسانا ڕوتکڤیسە و ئەمە دووەم جارە کە ڕوسانا بەشداری هەڵبژارنەکانی پەرلەمانی سوید دەکات. ڕوسانا ڕوتکڤیسە روونی دەکاتەوە کە ئەمساڵ زانیاری زیاترە سەبارەت بەوەی کە دەنگ بە ژکام لایان بدات.\n- ڕوسانا ڕوتکڤیسە دەڵێت، یەکەم جار هەر لەخۆمەوە دەنگمدا و زۆر زانیاریم لە بواری سیاسەت لە سویددا نەبووە، بەڵام ئێستا کەمێکی تر زانیاریم هەیە و ئەگادارەم لەوەی کە دەنگ بەکام لایەن دەدەم.\nبێجگەلەوەی کە گەنجان لە دەنگداندا دڵنیانین، هەروەها لە ڕوانگەی ئاراستەوە زۆر هەسیارن بەراور بە ساڵمەزنان.هێنریک ئێکێنگرێن ئۆسکەرشۆن ڕوونی دەکاتەوە کە ئەگەر پارتێکی سیاسی لە کاتی ڕاپرسیەکانی پێش هەڵبژارنەکاندا بەروپێشەوە بڕوات، ئەوا دەرکەوتووە کە لە نێوگەنجاندا ئەو پارەتە زیاتر بەرەو پێشەوە دەڕوات.\n- هێنریک ئێکێنگرێن ئۆسکەرشۆن دەڵێت، کاتێک کە پارتێکی سیاسی لە کۆمەڵگەدا و لە ڕاپرسەیەکاندا بە قۆناخێکی دژواردا تێپەڕببێت، ئەوا لایەنگرانی ئەو لایەنە لە نێوگەنجاندایشدا زۆر کەم دەکات. بەڵام ئەگەر بۆ نمونە لە پارتی سویدیە دیموکراتەکان بڕوانین ئەوا ئەوان لە نێو گەنجاندا لایەنگرانیان لە ئێستادا زۆرزیادیکردووە. بەپێی ڕاپرسیەکانی ئێمە دەرکەوتووە کە پارتی سویدیە دیموکراتەکان لە ئیستادا لە % ٨ بەراورد بە دەنگدانی پێشوو لە نێو ئەو گەنجانەی کە بۆ یەکەم جار مافی دەنگدانیان هەیە زیادیانکرد.


كێ دەبێتە سكرتێری یەكێتی؟!\nدۆخی ئێستای یەكێتیی نیشتمانیی كوردستان كە لەبەردەم كۆنگرەدایە بۆ دیاریكردنی سكرتێرێك بۆ حزبەكە، زۆر هاوشێوەی چۆنیەتی دیاریكردنی سێهەم خەلیفەیە لە ئیسلامدا.\nخەلیفەی دووەم (عومەری خەتاب) كاتێك لە گیانەڵا و سەرەمەرگدابوو، شورایەكی ناوازەی بۆ دیاریكردنی خەلیفەی سێهەم دیاریكرد، تاوەكو لەنێوان خۆیاندا خەلیفەیەك هەڵبژێرن.\nخەتاب شەش كەسی بۆ شوراكە دەستنیشانكرد: عەلی ئەبی تاڵیب، عوسمانی عەفان، تەڵحەی عەبدوڵڵا، زوبەیری عەوام، سەعدی ئەبی وەقاس، عەبدولڕەحمانی عەوف بون.\nبەپێی كەسەكانی ناو شوراكە، لەسەرەتاوە دیاربوو كێ دەبێتە خەلیفە، چونكە پێكهاتەكە بەهەموو پێوەرەكان بەلای عوسمانی عەفاندا دەشكایەوە.\nخەتاب، شەست سواری بەدیار ئەو شەش كەسەوە وەك چاودێر دیاریكردبوو. مەرجەكەی ئەوەبوو دەبێت لەماوەی سێ ڕۆژدا كۆنگرەی ئەو شورا شەش كەسی-یە خەلیفەیەك لەناو خۆیاندا هەڵبژێرن. ئەگەر لە سێ رۆژدا خەلیفەیەكیان لەخۆیاندا یەكلانەكردەوە، فەرمانی بە شەست سوارەكە كردبوو هەر شەش ئەندامەكەی شوراكە بكوژن. هەروەها فەرمانی كردبوو ئەگەر چواریان لەسەر یەكێكیان كۆك بن و دووانیان ناڕازی بن، دەبێت سەری دووانە ناڕازیەكە بپەڕێنن. ئەگەر سیانیان لەسەر یەكێك لە خۆیان رێك بن و سیانی تریان ناڕازی بن، دەبێت ئەو سیانەی عەبدولڕەحمانی عەوفی تیادایە پەسەندبكرێت و سەری سیانەكەی تریان بپەڕێنن.\nلەبەرئەوەی عەوف زاوای عوسمان و ئامۆزای وەقاس بوو، هەروەها تەڵحەش ئامۆزای عوسمان بوو، تای تەرازووی سیانەكەی ئەمان بەهێزتربوو لە سیانەكەی عەلی. چونكە عەوف بەپێی وەسیەتەكەی عومەر لە هەر لایەكیان بێت ئەو دەبێتە زۆرینەی ڕەها. لەهەموو بارەكەدا بەپێی پێكهاتەی شوراكە خەلافەت بۆ عوسمان مسۆگەربوو.\nئەم هاوكێشەیەی شوراكەی عومەر، تەرجومە بكەین بۆ كۆنگرەكەی یەكێتی، هاوشێوەكەی عوسمان لە كۆنگرەكەدا دەبێتە بەرهەم ساڵح.\nبەرهەم ساڵح لەنێوان جیاوازەكانی یەكێتی دا، شانسی ئەوەی بۆ هاتۆتە پێشەوە كە بوبێت بەچارەسەری گرێكوێرەكە. لەپاش هەڵوێست نواندنەكەشی لە كۆنگرەی لوتكەی وڵاتانی عەرەبیدا بە قازانجی ئێران، لەسەرئاستی عیراق، ئێرانیەكان پشتیوانی لێدەكەن. لەنێوان كۆسرەت رەسوڵ و ماڵی تاڵەبانیشدا بەپێی نزیكایەتی لەهەردوولایان بۆ كۆنگرە بۆتە بەدیلێك لەهەركام لە بەرەكان بێت (عەبدولڕەحمانی عەوفێك) تای تەرازووەكەی قورستر دەكات.


مالا خوه‌دێ ئاڤا!! - دارکا مازی\nد شه‌رێ پێشمه‌رگه‌یێ كوردستانێ یێ ل دژى ده‌وله‌تا ته‌رۆرا داعشێ، من سه‌ردانه‌ك ئانی باشوورێ وه‌لات وه‌كه پشتگری ژ بۆی هێزا پێشمه‌رگه‌هان، هه‌ر وها وه‌كه كورده‌كی باكور بكارم مل ب ملێ پێشمه‌رگه لدژى ده‌وله‌تا كو ژێره دگۆتن ده‌وله‌تا ئیسلامى یا ل ئیراقێ و شامێ «داعش» ته‌ڤبگه‌رم.\nل ور من پر تشت ب چاڤێ خوه دی و ژیان كرن، ماتمایی مام كو من گۆتنا «مالا خوه‌دێ ئاڤا» هه‌ری زێده ژ پێشمه‌رگه‌هێن كوردستانێ دبهیست، ڤێ گۆتنێ بالا من وه‌كه كورده‌كی باكور دكشاند.\nجاره‌كێ من ژ پێشمه‌رگه‌هه‌كی ره گۆ: گه‌لۆ مه‌به‌ستا وه ژ ڤێ گۆتنێ چیه؟ چما هوون هه‌ری زێده بكارتینن؟ وی گۆت: «مرۆڤ ڤێ گۆتنێ ل وێ چاخێ دبێژه چاخا كو باوه‌ر نه‌كه ئه‌ڤ گۆتن وێ ژ ده‌ڤێ كه‌سه‌كی ده‌ركه‌ڤه، ئانگۆ وه‌ختا مرۆڤ باوه‌ر نه‌كه تشته‌ك وێ چێببه، لێ به‌لێ چێدبه، ل وێ چاخێ مرۆڤ دبێژه: مالا خوه‌دێ ئاڤا».\nڤێ جارێ وه‌كه كورده‌كی باكور ئه‌زێ ببێژم: مالا خودێ ئاڤا!! كو ژ به‌رى بمرم من بۆ جارا یه‌كه‌مین دیت كو راستی ژ ده‌ڤێ يێك ژ رێڤه‌برێن په‌كه‌كێ ده‌ردكه‌ڤه، من به‌حسا خانما برێز «ره‌وشه‌ن ماردینی» ئا ئه‌نداما كوردیناسیۆنا كه‌ژه‌كێ یه، ڤێ خانمێ ل رۆژا 13/5/2022 ل كه‌نالا ستێرك یا په‌كه‌كێ ده‌ركه‌ت و دگۆت: «هه‌رێما كو فكرا ئاپۆ، یان گه‌ریلا لێ به، په‌ده‌كه ژ وێ هه‌رێمێ دترسه»!!\nبه‌لێ ئه‌ڤ گۆتن راسته، لێ پرس ئه‌ڤه چما په‌ده‌كه دترسه؟\nگۆتنه‌كه كوردان هه‌یه دبێژه: «ئه‌و مرۆڤێ مارى پێڤه دایی، ده‌ما ئه‌و وه‌ریسی ژی دبینه دترسه».\nپه‌ده‌كه ژی وه‌كه وی مرۆڤی یه، ژ به‌ر كو په‌ده‌كه دیرۆكا رێخستنا په‌كه‌كێ ب باشی شۆپاندییه و فكرا ئاپۆ پڕ ب لۆژیك شیرۆڤه‌كرییه و ل گه‌ل رێخستنا په‌كه‌كێ ته‌ڤگه‌ریاییه، لۆما باش دزانه كو جوداتى د نێڤبه‌را مارى، په‌كه‌كێ و ئاپۆ ده تونه، چا‌وا مار ژه‌هرێ تێخه ناڤا به‌ده‌نا مرۆڤ و هه‌گه‌ر عاجل نه‌یێ ده‌رمانكرن ژیانا خوه ژده‌ست دده، عه‌ینی تشت گه‌ر په‌ده‌كه ژه‌هرا ئاپۆ ده‌رمان نه‌كه وێ گه‌لێ كورد به‌ر ب تونه‌بوونێ ڤه بچه.\nپرس ئه‌ڤه، چما په‌ده‌كه دترسه و په‌كه‌كێ ب ژه‌هرا مار دشوبهینه ؟ سه‌ده‌م ئه‌ڤن:\nجوداتی د نێڤبه‌را ره‌ژیمێن داگیركه‌ر و په‌كه‌كێ ده د مه‌سه‌له‌یا تا‌سفیه‌كرنا ولاتپارێزێن كورد تونه، میناك پڕن.\nره‌ژیمێن داگیركه‌ر و په‌كه‌كه ده‌ربارێ ڤه‌ژینا زمانێ كوردى هه‌ڤهه‌لوه‌ستن، ژ بۆ كو زمانێ شێرین تونه ببه، هه‌ردو ئالی د ناڤا لڤ و ته‌ڤگه‌رێن مه‌زن ده نه.\nئارمانجێن ره‌ژیمێن داگیركه‌ر و په‌كه‌كێ ده‌ربارێ فكرا نه‌ته‌وی یێكه، ئه‌و ب كه‌ڤنه‌شۆپی حه‌ساب دكن.\nره‌ژیمێن داگیركه‌ر و په‌كه‌كه ده‌ربارێ سه‌رخوه‌بوونا كوردستانێ هه‌ڤهه‌لوه‌ستن و ل دژی ده‌وله‌تا كوردی ته‌ڤدگه‌رن.\nره‌ژیمێن داگیركه‌ر و په‌كه‌كه وه‌كه گورێ كه‌ڤلێ میهان ل خوه كری، په‌كه‌كه ب ناڤێ كورداتیێ و داگیركه‌ر ب ناڤێ مافێن مرۆڤان خوه دده‌ن قه‌بوول كرن، لێبه‌لێ نه‌په‌كه‌كێ باوه‌ر ب كورداتیێ و نه‌ژی داگیركه‌ران باوه‌ر ب مافێن مرۆڤان هه‌یه.\nژ روویێ له‌شكه‌ری ڤه په‌كه‌كه عه‌ینی رۆلا ئارتێشا حه‌مید ژ بۆ داگیركرنا كوردستانێ دلیزه، باكور و روژئاڤا میناكێن هه‌ری به‌رچاڤن.\nپڕ وه‌كهه‌ڤیێن دن هه‌نه، لێ ئه‌م ناخوازن خوه‌نده‌ڤانێ خوه یێ ب رومه‌ت ئیزا بدن.\nب كورتاسی ئه‌ڤ ئه‌و سه‌ده‌من یێن كو ترسێ ل جه‌م ولاتپارێزێ كورد چێدكه، لۆما هه‌ر جیهێ په‌كه‌كه و فكرا ئاپۆ لێبه، ترس ژ وێ ده‌رێ چێدبه.


هەمواركردنەوەی یاسای باری كەسێتی شكستدەهێنێت\nلەكۆبونەوەیەكدا پەرلەمانی عێراق پرۆژەیاسای هەمواری باری كەسێتیی رەتكردەوە و هاوكات رێكخراوی هیومان رایتس وۆچ شكستی عێراقی لە پەسەندكردنی پرۆژەیاساكەدا راگەیاند.\nلە راپۆرتێكی هیومان رایتس وۆچدا هاتووە، پاش هەوڵدانەكانی كۆمیتەی مافی ژنان لە پەرلەمانی عێراق، پرۆژەیاسای هەمواری باری كەسێتی، كە بە یاسایەكی دژبەژن و مافەكانی ناودەبرا، پەسند نەكراوە.\nپرۆژە یاسای هەمواری باری كەسێتی پێشتر پەرلەمانی عێراق هەمواركردنەوەكەی ئەم یاسایەی لە چوارچێوەی پرۆژەكانیدا هێشتەوە، بەڵام دەنگی لە سەر نەدرابوو.\nژمارەیەك لە ماددەكانی ئەو پرۆژە یاسایە دژ بە مافەكانی ژنانن و یەكێك لەو ماددانە رێگەدان بوو بەوەی كە كچی كەمتر لە نۆ ساڵ لەلایەن دایك و باوكییەوە هاوسەرگیری پێبكرێت.\nلە ئێستادا پرۆژەیاساكە بە هەوڵدانی كۆمیتەی مافی ژنان رەتكراوەتەوە، بەڵام هێشتاش ئەو ئەگەرە هەیە لە رێگەی كۆمەڵێك لە پەرلەمانتارانەوە فشار بخرێتە سەر پەرلەمانتارانی دیكە بۆ ئەوەی پرۆژەیا ساكە پەسندبكرێت.\nهیومان رایتس وۆچ رونیكردووەتەوە: كۆمیتەی مافی ژنان لە پەرلەمانی عێراقدا رۆڵێكی گرنگی گێڕا بۆ كۆمەڵگەی عێراقی لە راگرتنی جێبەجێكردنی هەوڵی هەمواری یاسای باری كەسێتی، بەڵام رەنگە بۆ هەڵبژاردنی 2018 جارێكیتر ئەو پرۆژەیە بهێننەوە پێش.\n 1203 جار بینراوه\n12/23/2017 10:11:09 AM


ئێران پێبەندی بەرجام بووە - Mehr News Agency\n30 pûşperê 2017 - 14:22\nNews Code 10989\nئێران پێبەندی بەرجام بووە\nئەمینداری گشتی نەتەوە یەکگرتووەکان لە ڕاپۆرتێکدا سەبارەت بە کاری ئێران لە بواری بڕیارنامەی ٢٢٣١ ڕایگەیاند ئێران پێبەندی تەواوی بەڵێنەکانی خۆی لە بەرجام بووە.\nبە ڕاپۆرتی ئاژانسی هەواڵی مێهر، ئانتۆنیۆ گۆترێش ئەمینداری گشتی نەتەوە یەکگرتووەکان لە ڕاپۆرتەکەی خۆیدا سەبارەت بە کاری ئێران لە بواری بڕیارنامەی ٢٢٣١ وتی: ئێران پێبەندی تەواوی بەڵێنەکانی لە بەرجام بووە.\nناوبراو وتی: بەرنامەی ناڤۆکی ئێران بە پێی هەفت ڕاپۆرتی ئاژانسی نێودەڵەتی وزەی ناڤۆکی هەروا ئاشتی خوازانەیە و زۆربەی ئەندامانی ئەنجومەنی ئاسایش و نوێنەری یەکێتی ئەورووپا کارەکانی ئێران لە چوارچێوەی بەرجامیان باش وەسف کردووە.\nبەم حاڵەوە، ئەمینداری گشتی نەتەوە یەکگرتووەکان لە نا مووشەکی بوونی بەڵێنەکانی ئێران لە ژێر ناوی بەرجام زانیاریی هەیە، بە دان پێدا نان بە بوونی دژایەتیگەلێک لە سەر شێوەی شرۆڤەی مادەگەلی پێوەندیدار بە سنووردار کردنی بەرنامەی مووشەکی ئێران بە پێێ بەڵگەی بەرجام، لە ئێران داوای کردووە کە لە تاقی کردنەوەی مووشەکی باڵستیک خۆی ببوێرێت.\nئەمە لە حالێکدایە کە بڕیارنامەی ٢٢٣١ تەنیا لە ئێران داوای کردووە کە لە بواری مووشەکی باڵستیک بە توانای بار گواستنەوەی کڵاوەی ناڤۆکی چالاکی نەکات. لە لایەکی تریشەوە ئێرایش چەندین جار ڕایگەیانددووە کە چەکی ناڤۆکی، لە بەرنامەی سەربازی – بەرگری ئەو وڵاتە هیچ جێگایەکی نییە.


پنتاگۆن: بڕیاری دەركردنی توركیا لە پڕۆگرامی فڕۆكەی ئێف35 كۆتایی هاتووە – تۆڕی میدیایی خەڵک\nوەزارەتی بەرگری ئەمریكا (پنتاگۆن) ڕایدەگەیەنێت، پاشگەز نابنەوە لە دەركردنی توركیا لە پڕۆگرامی فڕۆكەی ئێف 35، سەرەتای مانگی داھاتوش ئەردۆغان و بایدن بۆ ھەمان پرس كۆدەبنەوە.\nئەنتۆنی سیمیل روس وتەبێژی وەزارەتی بەرگری ئەمریكا (پنتاگۆن) دەڵێت، چوونە دەرەوەی توركیا لە پڕۆگرامی فڕۆكەی ئێف 35 پاشگەز بوونەوەی نییە و ئەو بابەتە لە مانگی ئەیلولی ساڵی ڕابردووەوە داخراوە.\nلەبەرامبەردا، ڕەجەب تەیب ئەردۆغان سەرۆك كۆماری توركیا ڕایگەیاند، سەرەتای مانگی داھاتوو لە شاری گلاسكۆی سكۆتلەندا و لە پەراوێزی كۆنگرەی نەتەوە یەكگرتووەكان لەبارەی ژینگە، لەگەڵ جۆ بایدن سەرۆكی ئەمریكا كۆدەبێتەوە، یەكێك لە بابەتە سەرەكییەكانی كۆبوونەوەكەشیان كڕینی فڕۆكە ئێف 35ی ئەمریكایە، چونكە وڵاتەكەی بڕی ملیارێك و 400 ملیۆن دۆلاری بە ئەمریكا داوە، بەڵام ھیچ فڕۆكەیەكیان وەرنەگرتووە.\nجێی ئاماژەیە، ئەنقەرە داوای زیاتر لە 100 فڕۆكەی ئێف 35 ی كردووە كە خۆی بەشدار بووە لە دروستكردنی چەند پارچەیەكیدا، بەڵام لە ساڵی 2019ەوە و دوای ئەوەی موشەكی ئێس 400 ی لە ڕوسیا كڕی، لە پڕگۆرامی ئێف 35ی ئەمریكایی دوورخرایەوە.\nفڕۆكەی ئێف 35\nخەڵك- پێشنیوەڕۆی ئەمڕۆ فڕۆكەكانی توركیا بۆردومانی چەند ناوچەیەكیان لە سنووری قەزای ماوەت لە باكووری سلێمانی كرد. (زیاتر…)\nخەڵك- كۆبوونەوەی هەردوو سەرۆكانی ئەمریكا و ڕوسیا لە جنێف كۆتایی هات و جۆ بایدن ڕایگەیاند، كە بە ڤلادیمیر پۆتن-م وت، كە دژایەتی ڕوسیا ناكەین و باسیشمان…


ئایا فەحسی عام پێویستە خەڵک ئەنجامی بدات؟ - تۆڕی میدیایی خەڵک\nئایا فەحسی عام پێویستە خەڵک ئەنجامی بدات؟\nئایا فەحسی عام پێویستە خەڵک ئەنجامی بدات؟ بۆتان لەتیف پزیشكی شارەزای گشتی وەڵامی ئەو پرسیارە دەداتەوە:\nد، بۆتان لەتیف بەمجۆرە وەڵام دەداتەوە:\nهیچ شتێک بوونی نیە بەناوی فەحسی عام لە توب! فەحسی موختەبەر لە زانستی پزیشکی دا بە گوێرەی نەخۆشییەکە و نیشانەکانی دەنێردرێت.\nنەخۆشی هەیە هيچ فەحسێکی پێویست نیە، هەشە زۆر فەحسی پێویستە.\nجا نەخۆش نازانێت کامە فەحسی موختەبەری پێویستە و کامەی پێویست نیە ئەگەر وابوایە پێویستمان بە پزیشک نەدەبوو.\nوە زۆر تاقیگەش هەن قەت بە نەخۆش ناڵێن “نەخێر ئەو فەحسەت بۆ ناکەین هەتا پزیشک بۆت نەنوسێت” بەداخەوە.\nئەمە دیاردەیەکی هەڵەی بڵاوە و بۆ بەرژەوەندی گشتی دەبێت بوەستێندرێت.\nنەخۆش دەبێت ئازاد بێت لە کام موختەبەر فەحسەکانی خۆی دەکات، بەڵام نابێت ئازاد بێت بە دڵی خۆی کام فەحسی ویست بیکات، چونکە زۆربەی کاتەکان ئەو فەحسانەی نەخۆشەکان خۆیان دەیکەن پێویستی پێیان نیە و تەنها سەرف کردنی پارەیە کە دەکرێ لە فەحسی گونجاوتر و پێویست تر سەرفی بکەن، یاخود هەر فەحس نەکەن چونکە پێویستیان نیە و پارەکە بۆخۆیان هەڵگرن بۆ شتی دیکە.\nچەند جیاوازیەکی نێوان شتەکان کە زۆر سەیرو سەمەرەیە\nئه‌رشیفه‌کان مانگێک دیاری بکه كانونی دووه‌م 2022 (1119) كانونی یه‌كه‌م 2021 (1511) تشرینی دووه‌م 2021 (1638) تشرینی یه‌كه‌م 2021 (1644) ئه‌یلول 2021 (1652) ئاب 2021 (1644) ته‌مموز 2021 (1583) حوزه‌یران 2021 (1594) ئایار 2021 (1622) نیسان 2021 (1648) ئازار 2021 (1663) شوبات 2021 (1621) كانونی دووه‌م 2021 (1454) كانونی یه‌كه‌م 2020 (61)


Home›هەواڵ›جیهان›وەزيری بەرگری ئەمريکا: دەمانەوێت پەیوەندییەکی جێگیرمان لەگەڵ چیندا هەبێت\nوەزيری بەرگری ئەمريکا\nوەزیری بەرگری ئەمەریکا رايگەياند: “ئەمەریکا پەیوەندییەکی جێگیریی لەگەڵ چیندا دەوێت، لەکاتێکدا کاردەکات بۆ چارەسەرکردنی کێشە دیارەکانی لەگەڵ ئەو وڵاتە”.\nلوید ئۆستن وەزیری بەرگری ئەمەریکا لە وتارێکدا لە سەنگاپوور ئاماژەی بەوەکرد: ” دەستەوەستان نابین کاتێک بەرژەوەندییەکانمان لەگەڵ چين دەکەونە ژێر هەڕەشەوە، بەڵام ڕووبەڕووبوونەوەمان ناوێت، وەکو وەزیر پابەندم بە گەڕان بەدوای پەیوەندییەکی بونیادنەرانە و جێگیر لەگەڵ چیندا.”\nجێی ئاماژەیە ئۆستن یەکەمین بەرپرسی باڵای بەڕێوبەرایەتیەکەی بایدنە سەردانی ئەو ناوچەیە بکات، لە دوای دەستبەکاربوونیەوە وەکو وەزیری بەرگری ئەمەریکا، تاوەکو ئێستا ئۆستن قسەی لەگەڵ هیچ بەرپرسێکی چینیدا نەکردووە، ئەمەش سەرەڕای هەوڵدانێکی زۆر لەسەر ئەو بابەتە.\nهەردوو وەزيری بەرگری ئەمريکا و سەنگاپوورە لەو وڵاتە کۆبوونەوە و لە بەیاننامەيەکدا ئاماژەيان بەوەکرد: “باسیان لە کۆمەڵێک بوار کردووە کە دەکرێت هاریکارییەکان تیایاندا زیاتر بکرێن، لەوانەش ئاسایشی ئەلیکترۆنی و یارمەتییە مرۆییەکان و قەرەبووکردنەوەی کارەساتە سروشتیەکان”.\nلەم ساڵانەی دواییدا پەیوەندییەکانی نێوان چین و ئەمەریکا گرژییان تێکەوت، ئەوەش بەهۆی بابەتەکانی وەکو سەربەخۆیی تایوان و ڕەفتارەکانی چین لە دەریای باشووری چیندا.\nوێنەی نەخۆشخانەی ئیبن خەتیب دوای سوتانی بڵاودەبێتەوە


وتارەکەى مەسرور بارزانى لەنێوان نەشتەرى ڕەخنەگرانى و پشتیوانیى لایەنگرانى\nسەرۆکى دەستەى ئەرکانى هێزە هاوبەشەکانى ئەمریکا ڕایگەیاند، ئەمریکا نزیكه‌ى 500 بۆ 600 سه‌رباز له هێزه‌كانی له باكورى سوریا ده‌هێڵێتەوە.\nله چاوپێكه‌وتنێكیدا له‌گه‌ڵ كه‌ناڵێکى ڕوسی ژه‌نەڕاڵ مارك میلى، سه‌رۆكى ده‌سته‌ى ئه‌ركانى هێزه هاوبه‌شه‌كانى ئه‌مریكا ڕایگه‌یاند: “كاتێك سەرۆکى ئەمریکا بڕیارى كشانه‌وه‌ى هێزه‌كانى ئه‌مریكاى له باكورى سوریا ڕاگه‌یاند، كاتێكى بۆ ئه‌و پڕۆسه‌یه دیاری نه‌كردووه”.\nئەو ژەنەڕاڵەى ئەمریکا، ڕه‌خنه‌ى توندیشى له‌و به‌رپرسه سیاسییانه‌ى ئه‌مریكا گرت كه ئیدانه‌ى بڕیاره‌كه‌ى تڕه‌مپیان كرد بۆ كشانه‌وه‌ى هێزه‌كانى وڵاتەکەى لە سوریا، ئه‌و كاره‌شی به مه‌ترسى بۆ سه‌ر ئاسایشى ئیسرائیل ده‌زانی.\nسه‌ره‌ڕاى ڕێكکه‌وتنه‌كه‌ى ڕوسیا و توركیا لەپاش كشانه‌وه‌ى ژماره‌یه‌ك له هێزه‌كانى ئه‌مریكا له سوریا بۆ ئاگربەست، به‌ڵام توركیا ناوبه‌ناو هێرش و په‌لامار بۆ سه‌ر چه‌ند ناوچه‌یه‌ك له ڕۆژئاواى كوردستان ئه‌نجامده‌دات و له‌و كاره‌شى به‌رده‌وامه.\nپێشتریش چه‌ند به‌رپرسێكى ئه‌مریكى باسیان له‌وه كرد، مانه‌وه‌ى ژماره‌یه‌ك له هێزه‌كانیان له باكورى سوریا بۆ مه‌به‌ستى پارێزگاریكردنه لە چه‌ند كێڵگه‌یه‌كى ناوچه‌كه كه ئه‌مریكا به فڕۆشتنى ئه‌و نه‌وته تۆمه‌تبار ده‌كرێت.\nکێشە دەکەوێتە نێوان فراکسیۆنەکانى پارتى و یەکێتى یەوە\nبەتوندی وەڵامی یەکتر دەدەنەوە\n16:25 سێ شه‌ممه 03 کانونی یەکەم 2019


فریشتە فریشتە نازانم لەکوێوە دەست پێبکەم! گەر باس لە ساڵی لەدایک بوونم بکەم، ئەوا 31/8/1959 هاتوومەتە دنیاو دایکم بەفریشتە ناودێری کردوم. دوایی باوکم پێیخۆش بووە ناوەفەرمیەکەم بکاتە ڕێزان عومەر مستەفا. ئەو دەمە دەرچووی ئامادەیی پیشەسازی بووم، هەر لە سەرەتای هەرزەکاریەوە ڕۆمانەکانی (مەکسیم گۆرکی) و (تۆڵستۆی) و (کازانزاکی) لەلایەک و دەریای …\nفرمێسک وریا قانع من ناوم فرمێسک وریا قانع-ە، کوڕەزاى قانعى شاعیرم. لە ساڵى 1966دا لە گوندى (لەنگە دێ) لە ناوچەى شلێر لەدایک بووم و دواتر لە سلێمانى جێگیربووین. لە خێزانێکدا گەورەبووم کە پێکهاتوە لە 5 خوشک و 5 برا. من چوارھەم منداڵم، دواى دادە ئاشتى و کاکە مەریوان و هەورامان. …


" ئەگەر دەستوری هەرێمی كوردستان بۆ ماوەیەكی دور سەقامگیری سیاسی‌و ئابوری بەدینەهێنێت، ئەوا وەكو وڵاتانی دەوروبەر دەبێتە مایەی هێنانەئارای ململانێی زیاتر" سەرۆكی پەرلەمانی كوردستان وای وت.\nیوسف محەمەد سادق سەرۆكی پەرلەمانی كوردستان رایگەیاند" لەكاری لە پێشینەی داهاتوی پەرلەمانی كوردستان بریتیە لە یەكلاكردنەوەی پرسی هەڵبژاردنی سەرۆكایەتی هەرێمی كوردستان".\nسەرۆكی پەرلەمان ئەم قسانەی لەمیانی بەشداریكردنی لە ئاهەنگی دەرچونی خوێندكارانی زانكۆی ئەمریكی لە سلێمانی كرد.\nلەبارەی پرسی نوسینەوەی دەستوری هەرێمیشەوە سەرۆكی پەرلەمان لە لێدوانێكدا بۆ رۆژنامەنوسان ئاماژەی بەوەكرد"ئەگەر دەستوری هەرێمی كوردستان بۆ ماوەیەكی دور سەقامگیری سیاسی‌و ئابوری بەدینەهێنێت، ئەوا وەكو وڵاتانی دەوروبەرو دەبێتە مایەی هێنانە ئارای ململانێی زیاتر".\n"لەحالەتی پابەندنەبونی بەغداد حكومەتی هەرێم دەتوانێت رێگای تر بگرێتەبەر، چونكە پەرلەمان حكومەتی هەرێمی بەرپرسیاركردوە بە دابینكردنی بودجە وموچەی خەڵكی كوردستان" سەرۆكی پەرلەمان بەمشێوەیە گوزارشتی لە كێشەكانی نێوان حكومەتی عیراق‌و هەرێمی كوردستان كرد.\n30/05/2015 بینین: 85064


ئیرەیی وەک؛ زەنگێکی مەترسی – پەڕە 3 – Knwe.org\nسەرەکی » وتار » ئیرەیی وەک؛ زەنگێکی مەترسیپەڕە 3\nئیرەییبردنی مرۆڤەکان بە یەکتری، وەک دیاردەیەکی کۆمەڵایەتی، یەکێکە لەو خەسڵەتە مرۆییانەی لە کۆمەڵدا هەیە و هەمیشە جێی گفتوگۆی پەیوەندییە مرۆییەکانە کە سنووری جوگرافی، رەگەزی، ئایدیۆلۆجی، کۆمەڵایەتی و فکری دەبەزێنێت بەڵام، وێڕای بوونی وەک خەسڵەتێکی سروشتی، پرسیارێک دەهێنێتە ئاراوە بەوەی ئایا پەیوەندی لەناو دەبات یان دەیپارێزێت؟\nبەگشتی، ئیرەیی؛ بەوە پێناسە دەکرێت کە کاردانەوەیەکی سۆزدارییە بۆ هەستەکان، بەو واتایە دێت کە خاوەن شتێکم و پێموایە کەسێکی دیکە دەیەوێت یان هەوڵدەدات کە بەدەستیبهێنێت، وەک هەر چەمکێکی دیکەش دوو دیوی جیاوازی لەخۆگرتووە؛ ئەرێنی و نەرێنی.\nلە کۆمەڵدا، تێڕوانینی جیاواز سەبارەت بەم چەمکە هەیە؛ زۆرێک لە مرۆڤەکان تەنها لە نێوان ژناندا چری دەکەنەوە، یان پەی بە ئیرەیی خۆیان نابەن و قسەی لەبارەوە ناکەن، لەبەر ئەوەی، خودی هەستپێکردنی بە هاوشێوەی تابۆکان دادەنرێت، هەندێک پێیوایە؛ بۆ پاراستنی پەیوەندیی نێوان دوو کەس پێویستە و بێبوونی ئیرەیی هەست بەکەمتەرخەمی و پەراوێزی و بێبایەخی دەکرێت، ئیدی؛ ئەو دوو کەسە لە هەر جۆرێکی\nهەندێک لە توێژینەوەکان؛ ئاماژە بە بوونی ئیرەیی یەکسان دەکەن لای پیاوان و ژنان، لە کاتێکدا؛ دەشێت ئیرەیی پیاوان مەترسیدارتر بێت، بە نموونە؛ لە هەندێ وڵاتی رۆژئاوا %50 تا %70ی ئەو ژنە پێگەیشتووانەی دەکوژرێن، لەسەر دەستی مێردەکانیان یان هاوڕێیەکی نزیکیان روودەدات لە کاتێکدا؛ تەنها %3 ئەو پیاوانەی کوژراون بەدەستی ژنەکانیانن، بۆیە؛ ئیرەیی لە پەیوەندییە مرۆییەکاندا دەشێت هێزێکی کارەبایی بەرهەمهێن یان روخێنەر بێت، چونکە پەیپێبردن ئازاربەخش و روخێنەرە کە دەرئەنجام کوشتن، دابڕان، شەڕ و ئاژاوە، جیابوونەوەی لێدەکەوێتەوە و هەمیشە وا لە مرۆڤەکان دەکات بە بەردەوامی هەست بە ونبوون و لەدەستدانی ئەوەی هەیەتی بیکات.\nهەستکردن بە ئیرەیی، لە یەکێکەوە بۆ ئەویتر دەگۆڕێت، هەروەک؛ چۆن جۆر و هۆکارەکانی لە گۆڕاندایە، لە مرۆڤدا گرێدراوی چەندین هەستی جیای ئاڵۆزە کە دەبێتە هۆی نائارامی و بێزاربوون، کە ئەوەش چەندین هۆکاری تری هەیە، لەوانە؛ ترس، دڵەڕاوکێ، گومان، لەدەستدانی ئەویتر، نائاسایش، بێمتمانەیی، هەڕەشە، غەریزەی بەربەرەکانی لای مرۆڤەکان، کەمبایەخی، کەمتەرخەمی، لەدەستدانی لایەنی سۆزداری، بێباوەڕیی مرۆڤ بەخۆی، هەستکردن بەکەموکوڕی، بەراوردکردنی خود بەوانیتر و ئیرەییبردن پێیان.\nبۆ دەربازبوون؛ پێویستە مرۆڤ لە هەوڵی زاڵبووندا بێت بەسەر ئەو هەستەدا، دیاریکردنی هۆکارەکەی بۆ دۆزینەوەی رێگەچارەی دەربازبوون لێی، گەڕان بەدوای بابەت و خاڵە هاوبەش و خەسڵەتە باشەکانی ئەویتردا، دۆزینەوەی ئامراز و گرتنەبەری رێگەی جیاواز، لەوانە هاوکاریی پزیشکی دەروونی بەتایبەت ئەو کاتەی مرۆڤ درک بە هەستێکی وەڕسی و بێزاری و زیادەڕۆیی دەکات بەبێ بوونی هۆشمەندی، بەوەش ئاسەواری نەرێنی دەخاتە سەر ژیانی، تەرکیز خستنەسەر کەسایەتی خود و شانازیکردن بەو خەسڵەتە ئەرێنییانەی هەڵگرێتی بەمەبەستی؛ پاراستن و گەشەکردن، بەشێوەیەک لەوانیتر نزیکی بکاتەوە و بۆشاییەکانی پڕبکاتەوە بەئامانجی، تیشکخستنەسەر رێز و خۆشەویستی خۆی و چێژوەرگرتن لە کاتەکانی، بەمەبەستی؛ زامنکردنی تەرکیز خستنەسەر ئەوانەی هەست بە ئیرەییبوونیان دەکات.


پێش 1 هەفتە 600 جار خوێنراوەتەوە\nدكتۆر هه‌ڤین که‌مال شاه محمد\nبه‌رده‌وام بوونی ئازاری پشت دوای نه‌شته‌رگه‌ری فه‌قه‌رات\nپێشه‌کی چه‌ند جۆرێک نه‌شته‌رگه‌ری جیاواز هه‌یه بۆ ئینزلاقی بڕبڕه‌کانی پشت به‌ڵام باوترینین بریتی یه له لابردنی به‌شێک یان هه‌موو دیسکی نێوان بڕبڕه‌کان یان به‌شی دواوه‌ی ئه‌و بڕبڕه‌ی که فشاری خستۆته سه‌ر دڕکه په‌تک.\nهۆکاره‌کانی ئازاری پشت دوای نه‌شته‌رگه‌ری فه‌قه‌رات :\n1- سه‌رنه‌که‌وتنی نه‌شته‌رگه‌ری : هه‌موو نه‌شته‌رگه‌ریه‌ک ئه‌گه‌ری سه‌رنه‌که‌وتنی هه‌یه به هۆکاری هه‌مه‌جۆره‌وه وه‌ک خوێن به‌ربوون ،هه‌وکردنی برین.\n2- زیان گه‌یشتن به ده‌مار و دڕکه مۆخ و سست بوونی ده‌ماره‌کان پێش نه‌شته‌رگه‌ری : به تایبه‌ت ئه‌گه‌ر نه‌خۆشه‌که بۆ ماوه‌یه‌کی زۆر تووشی ئینزلاق بوو بێت.\n3- بریندار بوونی ماسوولکه و جومگه‌ی نێوان بڕبڕه‌کان و ده‌ماره‌کان له کاتی نه‌شته‌رگه‌ری : به تایبه‌ت ئه‌گه‌ر به نازوور نه‌کرا بێت.\n4- ئه‌گه‌ر نه‌خۆشه‌که تووشی ئینزلاقی تازه ببێت له نێوان دوو بڕبڕه‌ی تردا : ئه‌و که‌سه‌ی جارێک تووشی ئینزلاق بێت ؛ ئه‌گه‌ر زۆره تووشی تووشی ئینزلاقی تازه ببێت له نێوان دوو بڕبڕه‌ی تردا.\n5- زۆری کێش و قه‌ڵه‌وی : به یه‌کێک له هۆکاره گرنگه‌کانی پشت ئێشه و هه‌موو نه‌خۆشیه‌کانی فه‌قه‌رات داده‌نرێت.\n6- بێهێزی و پووکانه‌وه‌ی ماسوولکه‌کانی ده‌وری بڕبڕه‌کانی پشت و دیواری سک : له ئه‌نجامی وه‌رزش نه‌کردنه‌وه.\n7- که‌می کانزا و ڤیتامینه‌کان : به تایبه‌ت که‌می ڤیتامین دی ، کۆمه‌ڵه‌ی ڤیتامین بی ، کالسێوم ، پۆتاسێوم ، مه‌گنسێوم.\n8- زۆر به پێوه وه‌ستان ،زۆر دانیشتن ، زۆر سه‌رکه‌وتنی قادرمه ، شێوازی هه‌ڵه له نووستن و شت به‌رزکردنه‌وه.\n9- نه‌خۆشی هه‌وکردنی جومگه‌ی نیوان بڕبڕه‌ی پشت وئێسکی حه‌وزبيت که‌پێ ده‌وترێت ( sacroilitis )..\n10- بوونی نه‌خۆشی تر : وه‌ک سه‌وه‌ڤانی بڕبڕه‌کانی پشت ، نه‌رم بوونه‌وه‌ی ئێسک ، ڕۆماتیزم ، نه‌خۆشی شه‌کره.\n11- له پاش جۆرێک نه‌شته‌رگه‌ری که پێ ده‌وترێت لکانی بڕبڕه‌کانی پشت فشار ده‌که‌وێته سه‌ر دیسکی بڕبڕه‌کانی سه‌روو نه‌شته‌رگه‌ریه‌که‌وه.\nتیشک ؛ تیشکی ( X-Ray ) ، ( MRI) ، ( C-T Scan ) ۰ )\nهێڵکاری ماسوولکه‌کانی قاچ وپێ (EMG ) ,\nفه‌حسی خوێن به گوێره‌ی نه‌خۆشه‌که پزیشک بڕیاڕ ده‌دات.\nشێوازی چاره‌سه‌رکردن :\n1- دابه‌زینی کێش له‌و که‌سانه‌ی قه‌ڵه‌ون یان کێشیان زۆره ، وەرزش و مەلەکردن و ئەنجامدانی ێۆگا ...\n2- ده‌رمانی ئازارشکێن به تایبه‌ت جۆری ( NSAID) به‌ڵام نابێت بۆ ماوه‌یه‌کی زۆر و به‌رده‌وام بخورێت یان هه‌ندێ ده‌رمانی دژه خه‌مۆکی یان هه‌ندێ ده‌رمانی دژه په‌رکه‌م.\n3- هه‌ندێ ڤیتامین و کانزا و پێکهاتووی خۆراک : وه‌ک ئۆمێگا سێ ، ڤیتامین دی ، کالسێوم.\n4- عیلاج ته‌بیعی وچارەسەری فیزیایی .\n5- لێدانی جۆرێک له ده‌رزی له ژێر ئامێری ڤلۆرۆسکۆپی : ئه‌م ڕێگه‌یه زۆر سه‌رکه‌وتووه و به‌نجی ناوێت و دوای یه‌ک سه‌عات نه‌خۆش ده‌ڕواته ماڵه‌وه و ڕۆژی دواتر ده‌توانێت ئیش و کاری ڕۆژانه‌ی خۆی ئه‌نجام بدات.\n6- چاره‌سه‌ر به ئامێری تردد حراری ( Radiofrequency) یان ( weber laser ) که ده‌رئه‌نجامی خراپه‌ی نیه.\n7- لابردنی به‌شێک له کڕکڕاگه زیان پێ که‌تووه‌که بێ نه‌شته‌رگه‌ری له ژێر ئامێری ڤلۆرۆسکۆپی : ئه‌م ڕێگه‌یه زۆر سه‌رکه‌وتووه و به‌نجی ناوێت و دوای یه‌ک سه‌عات نه‌خۆش ده‌ڕواته ماڵه‌وه و ڕۆژی دواتر ده‌توانێت ئیش و کاری ڕۆژانه‌ی خۆی ئه‌نجام بدات.\n8- قەستەرەی ئەو کەناڵەی دڕکە پەتکی پیادا ئەڕوات کە لەژێر بەنجی مەوزوعی و لەژێر ئامێری تیشک دا ئەکرێت ...\n9- ده‌رزی ئاژنین یاخود کەپینگ(cupping).\n10- ئەنجامدانی جەلسەی شوک وەیڤ یاخود لەیزەر بۆ لابردنی گرژبوونی ئازاری ماسولکەکان.


پەکەکە بۆ ساڵیادی تیرۆرکردنی ساکینە جانسز و هاوڕێکانی پەیامێکی بڵاوکردەوە – لڤین پرێس\nپەکەکە بۆ ساڵیادی تیرۆرکردنی ساکینە جانسز و هاوڕێکانی پەیامێکی بڵاوکردەوە\nپارتی کرێکارانی کوردستان دوای تێپەڕبوونی نۆ ساڵ بەسەر تیرۆرکردنی ساکینە جانسز و هاوڕێکانی پەیامێکی بڵاوکردەوە و رایگەیاند، ئەو کۆمەڵکوژییە لەلایەن دەزگای هەواڵگری تورکیا (میت)ەوە ئەنجامدراوە “بەڵێنمان داوە لەسەر رێبازەکەیان بەردەوام بین کە خەباتە بۆ کوردستانێکی ئازاد”.\nکۆمیتەی بەڕێوەبەری پەکەکە بە بۆنەی تێپەڕینی نۆ ساڵ بەسەر تیرۆر کردنی ساکینە جانسز و لەیلا شایلەمز و فیدان دۆغان لە پاریسی پایتەختی فەڕەنسا ڕاگەیەندراوێکی بڵاو کردەوە و تیایدا دەڵێت “بەڕێزەوە یادی هەڤاڵە ژنە شۆڕشگێڕەکانمان دەکەینەوە و بەڵێنمان دووپات دەکەینەوە کە کوردستانێکی ئازاد لەسەر هێڵی ئازادیی ژنان بنیات بنێین کە ئەویش داواکاری ئەوان بوو.”\nپەکەکە دەشڵێت “ئەو کۆمەڵکوژییە لەلایەن دەوڵەتی تورکی داگیرکەرەوە ئەنجامدرا. بکوژ عومەر گونەی ئەندامی میت بوو. ئەوەی کە فەرمانی ئەو کۆمەڵکوژیەیدا کە لە ناوەندی پاریسدا ئەنجامدرا، حکومەتی دەوڵەتی تورکە بە سەرۆکایەتی تەیب ئەردۆغان. بڕیاری ئەو جۆرە کۆمەڵکوژییە کە دەوڵەتی تورک دەخاتە ژێر تاوانباریەکی قورس و ڕووبەڕووی سزادانی دەکاتەوە، ئەستەم بوو ئیدارەی میت بە تەنیا ئەنجامی بدات. چەند مانگێک پێش ئێستا ناوی 22 سەرکردەی پەکەکە کە لە لیستی کوشتندابوون، لە سەرچاوەکانەوە ئاشکراکران”.\nپەکەکە وتوشیەتی “شەهیدکردنی هەڤاڵ سارا هەوڵێکە بۆ تۆڵەسەندنەوە لە تێکۆشانی ئازادیی گەلی کورد. شەهیدکردنی ئەو ژنە شۆڕشگێڕە مەزنانە ئاستی دوژمنایەتی دەوڵەتی تورک بەرامبەر بە کورد نیشان دەدات. چونکە دەیانەوێت هەبوونی کورد لەناوبەرن، ئەوانەی خاوەنداری لە هەبوونی کورد دەکەن، وەک گەورەترین دوژمن دەبینرێن.”\nشاندی یەکێتی و پارتی ئەمڕۆ دەچنە بەغداد\nلە چەمچەماڵ سکاڵا لەسەر لیژنەی مۆلیدە ئەهلییەکان تۆمار دەکرێت


کۆمپانیای BMW پاش 20 ساڵ دواجار لە ناوەڕاستی ئەمساڵدا نەوەی دووهەمی زنجیرەی 8ی بەرهەمەکانی خۆی خستە روو. ئەم ئۆتۆمبێلە بووە جێگرەوەیەک بۆ زنجیرەی 6 و ئەگەرچی زۆر گرانباییه بەڵام بەڕای زۆر کەس، جوانترین بەرهەمی ئێستای کۆمپانیای BMWیە.\nزنجیرەی 8 لە چەندین ستایلدا پێشکەش کراوە بۆ نموونه: وەشانی دوو دەرگا، چوار دەرگا و کارنۆتیبل (ئەوەی وا سەقفەکەی ئەکرێتەوە). سەرەڕای ئەم جیاوازیانه لە ستایلدا، زنجیرەی 8 بەکۆمەڵێک بزوێنەری جۆراوجۆرەوە لە بەردەستە. هەر وەکو باقی بەرهەمەکانی BMW، بەهێزترین و خێراترین ئەندامی ئەم بنەماڵەیەش به پیتی M دیاری ئەکرێت.\nوزەی BMW- M8 هەمان بزوێنەری بەناوبانگە کە قەبارەکەی 4.4 لیترە کە ئەتوانێ 600 ئەسپەهێز وزە و 750 نیۆتۆن مەتر زەبر بەرهەم بهێنێت. ئەم کۆمپانیایه بڕیاری داوە جگه لە وەشانی M، وەشانی پێشکەوتووتریش بەرهەم بهێنێت بە پاشناوی Competition. ئەم وەشانه لە بواری هێز و خێرایی و سیستەمی ئەگزۆزەوە لە ئاستێکی بەرزتردایە. بۆ نموونه وزەی ئەم بزوێنەرە 25 ئەسپە هێز لە وەشانی ئاسایی (M) زیاترە و گەیشتۆته ژمارەی 625. بەڵام رادەی زەبرەکەی هەر 750 نیۆتۆن مەترە. ئەم ئۆتۆمبێلە ئەتوانێ لە ماوەی 3.2 چرکەدا خێراییەکەی بگەیەنێته 100 کیلۆمەتر لەکاتژمێرێکدا. نرخی BMW-M8ی کامپیتەیشن (Competition) 236,745 دۆلارە.


لە دامێنی زنجـیرە چیایەکی لووتکەبەرزی کوردستانی جـواندا، دارستانێکی داربـەرزی هەمەچەشنە هەیە.. لە ناوەڕاستی دارستانەکەدا کانییەکی گەورەی\nئاو سارد و شیرینیلێـیە.. چۆلەکەیەکی لاو، لەسەر داربەڕوویـەکی بەرزی نزیک کانییەکەدا، هـێلانەیەکی دروستکـرد.. زۆر دڵخـۆشبوو بە زێـدی خۆی و بە هـێلانە جـوانەکەی.. بە رۆژ لەگەل هاوڕێکانیدا یاری خۆشیان دەکرد.. شەوانیش لە هێلانە گەرم و نەرمەکەیدا دەنووست.\nرۆژێکی هـاوین، پێـش رۆژئاوابـوون، بایـەکی بەهـێز هەڵـیکرد.. چۆلەکەکە هەڵـفـڕی، ویستی بچـێت لە کانییەکەدا ئـاو بخـواتەوە و بگـەڕێتەوە بۆ هـێلانەکەی.\nلەپڕگەردەلوولێکی زۆر بەهێز و تیژ هەڵیکرد.. چۆلەکەکە کەوتە نێو گەردەلوولەکە و لەگەڵ خۆیـدا بەرەو باشوور بـردی.. چەنـدی کرد خۆی پێ رزگـار نەکرا.. بە درێـژایی ئەو شـەوە و بۆ رۆژی دواییش گەردەلـوولەکە نەنیـشـتەوە.. بۆ شـەوی دووەم هـێدی هـێدی هـێواش و ئـارام بۆوە. چۆلەکەکە کەوتە سەر زەوی و بوورایـەوە، خەریکـبوو بمرێت، هـۆشی هـاتەوە.. شـەو بوو نەیـدەزانی ئـەو شـوێنە کوێـیە، لەپـاڵ بنچکـێکـدا هەڵنیشت، بەڵام لە ترسان و لەبەر ماندووبوون و ئـازاری گیانی وتوینـێتی و برسێتی خـەوی لێـنەکـەوت.\nبەیانی کە رۆژ هـەڵات، چـۆلەکەکە، بینی ئەو شوێـنە، دەشتـێکی لمـاوی چـۆڵیپـڕ لە دڕک و عـاگوول و بنچکە.. چاڵە ئاوێکی بینی، ئاوەکەی شوێر و تـاڵ بوو، بە ناچاری سی و چـوار قـوم ئـاوی خـواردەوە.. کەمێک چـینەی کـرد.\nچۆلەکەکە: ئێرە نیشتمانی من نییە، هەرگیز ناتوانم لێرەدا بژیم، نە شاخی بەفرین و نە باخی رەنگـینی لێیە..دەبێت بفـڕم و بگەڕێمەوە بۆ نیشتمانە سەوز و جوانەکەی خـۆم.\nچۆلەکەکە قۆناغ بە قۆناغ بەرەوباکـوور فـڕی.. ئێـوارەی ئەو رۆژە گەیشتە، زنجـیرە گـردۆڵکەیەکی رووت و وشک.. لەبـن تاشەبەردێکی گەورەدا هـەڵـنیشت، بەڵام خەوی لێنەکەوت، بیـری هـەر لای نیشـتمانەکەی بـوو.\nچۆلەکەکە لە بەیانی دووەمین رۆژیشدا قـۆناغ بە قـۆناغ فـڕی.. بۆ ئێوارەکەی گەیشتە ریزە دارخورمایەک، لەسەر دارخورمایەکدا هەڵـنیشت، ئەو شەوەش خەوی لـێنەکەوت.\nچۆلەکەکە: ئـێرەش نیشـتمانی مـن نیـیە.. نیـشـتمانی مـن پـڕ لە رێـواس و داربـەڕوو و گـوێـز و گـێوژ و قـەزووان و هەنـار و هەنجـیرە.\nبەیانی کە رۆژ هـەڵات، چـۆلەکەکە بەرەو باکـوور درێـژەی بە فـڕین دا.. دوای نیـوەڕۆ لە دوورەوە زنجیرە چیایەکی بەرزی بینی، ناسییەوە کە ئەو زنجیرە چیایەی کوردستانە کە بەسەر دارستانەکەدا دەڕوانێت وداربەڕووەکـە و هـێلانەی لـێیە.. زۆر گەشـایەوە و هـیوادار و دڵخـۆشبوو، گـوڕ و تینـێکی زیـاتر کەوتە هەنـاوی و تیژتـریش فـڕی.. پێش رۆژئاوابـوون گەیـشتەوە دارسـتانەکەی زێـدی.. لە کـانیـیەکەدا تێـر ئـاوی خـواردەوە.. فـڕی و لەسەر داربەڕووەکـەدا نیـشتەوە و چـووە نـاو هـێلانـەکەی.\nچۆلەکەکە: ئـۆخـەی کە نەمـردم و بە نیـشـتـمانە جـوان و شـیـریـنەکەم شـادبـوومەوە.\nیەکسەر چاوەکـانی نـووقـانـد و خـەوی لێـکەوت.\nنەرویـج: ٢٥ی/ نۆڤـەمبەر/ ٢٠١٩


هەدەکە: ئاشتیی شکۆمەندانە بە تێکۆشان بەدی دێت\nهەدەکە رایگەیاند، بلۆکی دەسەڵاتی ئاکەپە – مەهەپە لە خەمی ئاشتیدا نیین و راشیگەیاند، ئیمراڵی و سەرتاسەری وڵات بە تەواوی گۆشەگیرکراون. هەدەکە ئەوەشی راگەیاند، ئاشتی بە هیومانیزم و مرۆڤدۆستیی پووچ بەدی نایەت، بەڵکو بە تێکۆشان بەدی دێت.\nپۆلیسی تورک ھێرشی کردە سەر چالاکیی 'زنجیری ئاشتیی' هەدەپە\nپۆلیسی تورک هێرشی کردە سەر چالاکیی 'زنجیری ئاشتیی' هەدەپە، کە بە بۆنەى ١ی ئەیلول رۆژی جیهانیی ئاشتییەوە دەیانخواست لە وێستگەى سەرەکیی میترۆی ئەنقەرە ئەنجامی بدەن.\nپارێزەرانی ئۆجالان داوای چاوپێکەوتنیان کرد\nپارێزەرانی عەبدوڵا ئۆجالان رێبەری گەلی کورد بۆ ئەوەى بڕۆن بۆ ئیمراڵی و چاویان بە ئۆجالان بکەوێت، سەردانی داواکاری گشتیی کۆمارییان لە بورسا کرد.\nدەستپێشخەریی رۆڵەکانی ئاگر لە مانگێکدا ١٠١ شوێنی فاشیستەکانیان سوتاندووە\nدەستپێشخەریی رۆڵەکانی ئاگر رایانگەیاند، لە ماوەی مانگێکدا ١١ کارگە، ٤٥ ئۆتۆمبێل، ١٥ عەمبار، ٣ مارکێت و ٢ سەربازگەیان سوتاندووە.\nگەنجانی کورد ئێشکگریی ئەم هەفتەیەیی ئازادی بۆ ئۆجالان بەڕێوەدەبەن\nچالاکیی ئەم هەفتەیەی ئێشکگریی "ئازادی بۆ ئۆجالان" لەلایەن دەستەیەک لە گەنجانی کوردەوە لە شاری ستراسبۆرگی فەرەنسا بەڕێوەدەچێت. ئەو گەنجە ئێشکگرانە داوایان لە هەموان کرد بەشداری لە رێپێوانی ئازادی دا بکەن.\nکەنەکە داوای بەشداریکردنی لە کەمپەینی ئازادیی ئۆجالان دا کرد\nکەنەکە لە ئەنجامنامەى کۆبوونەوەی دەستەى بەڕێوەبەریدا سەرنجی خستووەتەسەر کەمپەینی ئازادی بۆ عەبدوڵا ئۆجالان رێبەری گەلی کورد، کە لە ئاستی نێونەتەوەیەدا ئەو کەمپەینە بەڕێوەدەچێت و داوای بەشداریکردنی لەو کەمپەینەدا کرد.\nهەدەپە 'بەیانی بانگەوازی بۆ ئاشتی'ی بڵاو کردەوە\nهەدەپە 'بەیانی بانگەوازی بۆ ئاشتی'ی ئاشکرا کرد. لە بەیانەکەدا هۆشداری دراوە لە بارەی سیاسەتەکانی دەسەڵات بۆ بەڕێوەبردنی شەڕ و بانگەوایەکیش ئاڕاستەی لایەنە ئۆپۆزیسیۆنەکان و رای گشتی کرا.\nلە تۆرۆنتو گۆشەگیری سەر رێبەر ئاپۆ و قڕکردنی ژنان ئیدانە کرا\nکوردانی نیشتەجێی شاری تۆرۆنتوی کەنەدا لە چالاکیەکدا گۆشەگیری سەر عەبدولا ئۆجالان رێبەری گەلی کورد و هاوکات توندوتیژی و قڕکردنی ژنانیان ئیدانە کرد.\nشاندی مەسەدە لە مۆسکۆ لەگەڵ لاڤرۆڤ وەزیری دەرەوەى رووسیا کۆبوویەوە\nشاندی ئەنجومەنی سوریای دیموکراتیک (مەسەدە - MSD) لە شاری مۆسکۆی پایتەختی رووسیا لەگەڵ سێرگی لاڤرۆڤ وەزیری دەرەوى رووسیا کۆبوویەوە.\nمەسەدە و پارتی ئیرادەی گەلی سوریا رێککەوتننامەی دانوستانیان لە مۆسکۆ واژۆ کرد\nشاندی مەسەدە لە شاری مۆسکۆی پایتەختی رووسیا لەگەڵ پارتی ئیرادەی گەل لەسەر چارەسەریی سیاسی لە سوریا رێککەوتننامەى دانوستانیان واژۆ کرد.\nسولەیمان سۆیلو پەرلەمانتارێکی کردە ئامانج و فاشیستەکانیش هێرشیان کردە سەری\nدواى ئەوەى سولەیمان سۆیلو وەزیری ناوخۆی دەوڵەتى تورک سوکایەتیی بە بارش ئاتای پەرلمانتاری پارتى کرێکارانى تورکیا (تیپ - TÎP) کرد، ئەو پەرلەمانتارە لە دواى ئەو سوکایەتییەى سۆیلوە لەلایەن گروپێک لە فاشیستەکانەوە هێرشکرایە سەری.\nکوردانی دویسبورگی ئەلمانیا گردبوونەوەیەکی جەماوەریان ساز کرد\nلە شاری دویسبورگی ئەلمانیا لە چوارچێوەی کەمپینی ئازادی بۆ عەبدولا ئۆجالان رێبەری گەلی کورد، گردبوونەوەیەکی جەماوەر ساز کرا.\nکەجەکە یادی ڤەتات تورکالی کردەوە\nهاوسەرۆکایەتی کۆنسەی بەڕێوەبەری کەجەکە یادی ڤەدات تورکالی نووسەر و شاعیری کردەوە کە لە ٢٩ی ئابی ساڵی ٢٠١٦دا گیانی لەدەستدابوو.\nفەرەنسا: بۆ دەستپێکردنی دیالۆگ دەبێت تورکیا خۆی لە ئاڵۆزیەکان بەدوور بگرێت\nفەرەنسا لە بەرامبەر "هەڵوێستی گەورەکردنی کێشەکان" لە رۆژهەڵاتی دەریای سپی لە لایەن دەوڵەتی تورکەوە، ناڕەزایەتی پیشاندا و رایگەیاند، بۆ دیالۆگ دەبێت کۆتایی بە ئاڵۆزیەکان بهێنێت.\nئەندامانی نەبەدەهە لە ئیزمیر چالاکیان ئەنجامدا\nئەندامانی نەبەدەهە بۆ پشتگیری لە بەرخۆدانی پارێزەر ئەبرۆ تیمتیک کە لە ڕۆژووی مردندا گیانی لەدەستدا لە سەربازگەیەکی ئیزمیر چالاکیان ئەنجامدا.\nگەنجان لە بۆردیئاخ بۆ ئازادی ئۆجالان ڕێپێوانیان ئەنجامدا\nلە شاری بۆردیئاخی فەڕەنسا بۆ ئازادی عەبدوڵلا ئۆجالان ڕێبەری گەلی کورد ڕێپێوانێک ئەنجامدرا.\nدەستپێشخەری ڕۆڵەکانی ئاگر: دوو سەربازگەمان سووتاندووە\nدەستپێشخەری ڕۆڵەکانی ئاگر ڕایگەیاند کە لە چاناککالە، تەکرداغ، بورسا و ئیزمیر ٢ سەربازگە، بارهەڵگرێک و کۆگایەکیان سووتاندووە.\nلە شاری ئانڤێرسی بەلجیکا چالاکی بۆ ئازادیی ئۆجالان رێکخرا\nلە شاری ئانڤێرسی بەلجیکا لە دژی گۆشەگیریی سەر عەبدوڵا ئۆجالان رێبەری گەلی کورد چالاکییەک رێکخرا. لە چالاکییەکەدا گۆشەگیری سەر ئۆجالان ئیدانە کرا.\nلە ستراسبۆرگی فەرەنسا هێرشە داگیرکەرییەکان بۆ سەر حەفتانین ئیدانە کران\nلە شاری ستراسبۆرگی فەرەنسا گەنجان و ژنانی شۆڕشگێڕ و تێکۆشەر هێرشە داگیرکەرییەکانی دەوڵەتى تورک-یان بۆ سەر حەفتانین ئیدانە کرد.\nلە کۆڵن یادی شەهید لەیلا ئاگری ئەندامی کەژەکە کرایەوە\nلەیلا ئاگری ئەندامی کۆنسەی بەڕێوەبەری کەژەکە کە لە ئەنجامی هێرشێکی ئاسمانی دەوڵەتی تورکدا شەهید بوو، لە شاری کۆڵنی ئەلمانیا یادی کرایەوە.\nدۆخی تەندروستی عەلی کوش زیندانی سیاسی لە زیندانی تورکدا خراپە\nدەستپێشخەری ئازادی بۆ زیندانیانی سیاسی ئاماژەی بە دۆخی تەندروستی عەلی کوش زیندانی سیاسیدا و وتی، دۆخی تەندروستی عەلی کوش خراپە. دەستپێشخەریەکە وتیشی لەم دۆخەی ڤایرۆسی کۆرۆنادا ڕووبەڕووی مەترسیەکی گەورە بووەتەوە.\nیەپەسە لە بۆردوم کارگەیەکی سووتاند\nتیمەکانی وڵامدانەوەی شەهید ڕیناس ئاندۆکی یەپەسە لە بۆدروم کارگەیەکیان سووتاند.\nلە ڤیەننا بۆ تیمتیک چالاکی ئەنجامدرا\nبۆ پارێزەر ئەبرۆ تیمتیک کە بۆ داواکاری دادگاییکردنی دادپەروەرانە لە ڕۆژی ٢٣٨ی ڕۆژووی مردندا گیانی لەدەستدا لە ڤیەننا چالاکی ئەنجامدرا.\nپۆلیس هێرش کرد، تەرمی تیمتیک جارێکی تر ڕفێنرا\nبۆ جاری دووەم تەرمی پارێزەر ئەبرۆ تیمتیک کە لە ڕۆژووی مردندا گیانی لەدەستدابوو، لە لایەن پۆلیسەوە ڕفێنرا.\nڕێکخراوەکانی عەلەوی: دەستدرێژکاران ئازاد دەکەن، گیانی ئێمە شەهید دەکەن\nڕێکخراوەکانی عەلەوی یادی ئەبرۆ تیمتیکیان کردەوە و ڕایانگەیاند،"ئێمە لە سەردەمی شینی کەربەلاداین. ئێمە لەو ساتەی کەربەلادا دەژین."


عەفرین - Mehr News Agency\nکوردەکانی سووریا کۆیلەی بڕیارەکانی ئەمریکا نین\nبەرپرسی پەیوەندییەكانی دەرەوەی تەڤگەری كۆمەڵگەی دیموكراتیکی کوردی سووریا لە لێدوانێکدا بە ئاماژە بەوەی کە کوردەکانی سووریا ناچار لە پێڕەوکردنی بڕیارەکانی ئەمریکا نین، وتی: ئێمە کویلە و خزمەتکاری هیچ کەسێک نین.\nوته‌بێژی ئه‌نجومه‌نی سه‌ربازیی مه‌نبه‌ج:\nدژی هەر جۆرە دەستێوەردانێکی بیانی له مه‌نبه‌جین\nشەڕڤان ده‌روێش وته‌بێژی ئه‌نجومه‌نی سه‌ربازیی مه‌نبه‌ج له لێدوانێکدا ڕایگه‌یاند: دژی هەر جۆرە دەستێوەردانێکی بیانی له مه‌نبه‌جین.\nتورکیا بینا پیرۆزەکانی ئێزدییەکان خاپوور دەکات\nسەرۆکی هاوبەشی پەیەدە ڕایگەیاند: سوپای داگیرکەری تورکیا دەستی کردووە بە وێران کردنی بینا پیرۆزەکانی کوردە ئێزدییەکان.\nسوپای ئازادی سووریا لە عەفرین هێزی پۆلیس ڕێکدەخات\nهێزه‌کانی سوپای ئازادی سووریا پاش تێپەڕاندنی خولی مه‌شق و ڕاهێنانی پۆلیسی له ئاکادیمیای پۆلیسی تورکیا، بۆ پێکهێنانی هێزی پۆلیسی عەفرین، گوازرانەوە بۆ ناوه‌ندی ئەو شارە.\nوەفدێکی ئەنجومەنی نیشتمانیی کوردی سووریا گەیشتە مسکۆ\nوەفدێکی ئەنجومەنی نیشتمانیی کوردەکانی سووریا بۆ دانوستان لەبارەی دەستووری نوێی سووریا و پرسی عەفرین لە گەڵ لایەنی ڕووسی، سەردانی مسکۆیان کرد.\nئه‌نقه‌ره عەفرین ڕادەستی دیمەشق ناکاتەوە\nجێگری سەرۆک وەزیرانی تورکیا سه‌باره‌ت به عەفرین جه‌ختی کرد ئه‌نقه‌ره ئاماده نییه عه‌فرین ڕاده‌ستی ده‌وڵه‌تی سووریا بکاته‌وه.\nتورکیا چەکی ئەورووپاییەکان لە دژی کورد بکار دێنێت\nتا دێت پرسی بە کارهێنانی چەکی کۆمپانیا ئەورووپاییەکان لە لایەن تورکیاوە لە دژی کورد لە عەفرین ناڕەزایەتی زیاتری لێ دەکەوێتەوە.\nسوپای تورکیا خۆی بۆ ئۆپراسیۆنێکی دیکە لە سووریا ئامادە بکات\nسەرۆک کۆماری تورکیا بێ ئەوەی ئاماژە بە بەردەوامی داگیرکاری سوپای تورکیا لە باکووری سووریا بکات، ڕایگەیاند: هێزەکانی تورکیا خۆیان بۆ ئۆپراسیۆنێکی نوێ لە سووریا ئامادە بکەن.\nکاردانەوەی تورکیا هەمبەر بە هەڵوێستی ئەمریکا لەبارەی عەفرین\nوتەبێژی وەزارەتی دەرەوەی تورکیا بە بێ ئاماژەدان بە درێژەی ئامادەبوونی سەربازیی ئەنقەرە لە ناو خاکی سووریا و پێشێل کردنی یاساگەلی نێودەوڵەتی، هەمبەر بە هەڵوێستی ئەمدواییەی ئەمریکا لەبارەی عەفرین کاردانەوەی نیشان دا.\nعەفرین چۆڵ ناکەین\nسەرۆک کۆماری تورکیا هاوکات لەگەڵ ئیدانە کردنی ئەمریکا بۆ هەوکاری کردنی کوردی سووریا ڕایگەیاند: ئامانجی دواتری تورکیا پارێزگای ئەدلەب و شارەکانی تەل ڕفعەت و مەنبج دەبێت.\nتورکیا لە عەفرین بکشێتەوە\nهاوپەیمانی نیشتمانی کوردانی سووریا سه‌باره‌ت به داگیرکاری هێزه‌کانی تورکیا له عه‌فرین ڕاگه‌یه‌ندراوێکی بڵاو کرده‌وه.\nبه هۆی داگیرکردنی عه‌فرین؛\nئه‌گه‌ری ڕاگرتنی فرۆشتنی چه‌ک له لایه‌ن ئاڵمانیاوە به تورکیا\nپارتێکی ئاڵمانیا له پارلمانی ئه‌م وڵاته پڕۆژه یاسایه‌کی پێشکه‌ش کردووه که داوا ده‌کات به هۆی هیرشی داگیرکاری تورکیا بۆ سه‌ر عه‌فرین، فڕۆشتنی چه‌ک به ئه‌نقه‌ره ڕابگیردرێت.\nگه‌ڕانه‌وه‌ی هێزه کوردییه‌کان بۆ بەرەی شه‌ڕی دژ به داعش\nوته‌بێژی هاوپه‌یمانی دژه داعش ڕایگه‌یاند که هێزه کوردییه‌کانی سووریا دوای هێرشی داگیرکاری تورکیا بۆ سه‌ر عه‌فرین، ئێسته گه‌ڕاونه‌ته‌وه بۆ سه‌ر پۆسته‌کانی خۆیان.\nئۆپراسیۆنی سەربازی تورکیا لە سووریا بەردەوام دەبێت\nسەرۆک کۆماری تورکیا بە بێ ئاماژە بە بەردەوام بوونی ئۆپراسیۆنی سەربازی ئەنقەرە لە خاکی سووریا بە پێچەوانەوەی یاسا نێودەوڵەتییەکان، ڕایگەیاند : درێژە دەدەینە ئۆپراسیۆنی سەربازی لە باکووری سووریا.\nلێژنەیەکی نێونەتەوەیی بۆ لێکۆڵینەوە لە عەفرین پێکهات\nلە دوای هێرشی داگیرکاری تورکیا، ۲۰ که‌سایه‌تیی زانستی و نووسه‌ر له جیهاندا بە سەرپەرەشتی فەیلەسوفی ناوداری جیهان، نوام چامسکی لێژنەیەکیان بۆ بەرگری کردن لە عەفرین پێکهێنا.\nئەندامانی سوپای ئازاد عەفرین تاڵان دەکەن\nئۆپۆزیسیۆنی سووریا ڕایانگەیاند کە ئەندامانی تیرۆریستی سوپای ئازادی سووریا کە لە لایەن تورکیاوە پشتیوانی دەکرێن، بەردەوامن لە تاڵان کردنی عەفرین.\nدوێنێ شەو دەستی پێ کردووە؛\nشەڕی هێزەکانی یەپەگە و سوپای ئازادی سووریا لە تەل ڕەفعەت\nهێزەکانی یەپەگە و سوپای ئازادی سووریا لە تەل ڕەفعەت بە سەختی شەڕی یەکتر دەکەن.\nچیتر لە سووریا هەنگاوێک بە بێ توركیا هەڵناگیرێت\nسەرۆك كۆماری توركیا بە ئاماژە بەوەی کە چیتر لە سووریا هیچ هەنگاوێک بە بێ بەشداریی توركیا هەڵناگیرێت، ڕایگەیاند: لە مەنبەج تا حەسەکە دەکەینە شوێنێکی ئازاد و ئاسوودە بۆ گەلی سووریا.\nتا پێکهاتنی دەوڵەتی هەڵبژاردەی سووری لە عەفرین دەمێنینەوە\nوەزیری بەرگری تورکیا لە لێدوانێکدا ڕایگەیاند : تا کاتێک هەڕەشە تیرۆریستییەکان لە سەر عەفرین بمێنن لە عەفرین دەمێنینەوە.\nدەستگیریی زیاتر له ۲۰۰ کورد له ڕێپێوانێک له نه‌مسا\nله ڕێپێوانی کورده‌کان له دژی هیرشی سه‌ربازی تورکیا بۆ سه‌ر کوردی سووریا و داگیر کردنی عه‌فرین، به سه‌ددان کوردی دانیشتووی نه‌مسا هاتنه سه‌ر شه‌قامه‌کان و هه‌ر به‌م هۆیه‌وه ڕێپێوانه‌کان زیاتر له ۲۰۰ که‌س ده‌ستگیر بوون.\nتورکیا به‌رپرسه له هه‌رجۆره پێشێل کارییه‌کی مرۆڤی له عه‌فرین\nبه‌رپرسی په‌یوه‌ندییه ده‌ره‌کییه‌کانی ئه‌نه‌که‌سه له میانه‌ی قسه‌کانی خۆی سه‌باره‌ت به عه‌فرین وتی: تورکیا به‌رپرسه له هه‌رجۆره پێشێل کارییه‌کی مرۆڤی له عه‌فرین.\nیه‌کێک له به‌رپرسانی ئه‌نه‌که‌سه:\n۱۰۰ هه‌زار ئاواره‌ی عه‌فرینی گه‌ڕاونه‌ته‌وه بۆ ماڵه‌کانی خۆیان\nیه‌کێک له به‌رپرسانی کوردی سووریا سه‌ر به ئه‌نجومه‌نی نیشتمانی کوردی سووریا که دژی سیاسه‌ته‌کانی په‌یه‌ده له سووریایه وتی: گه‌ڕانه‌وه‌ی ئاواره‌کان بۆ عه‌فرین ده‌ستی پێ کردووه و تاکوو ئێسته ۱۰۰ هه‌زار که‌س گه‌ڕاونه‌ته‌وه.\nسوپای سووریا بە زوویی عەفرین و گوڵان ئازاد دەکات\nنوێنەری حکومەتی سووریا لە نەتەوە یەکگرتووەکان ڕایگەیاند کە سوپای سووریا بە زوویی عەفرین و گوڵان ئازاد دەکات.